مۆبایلێکی زۆر بەهێز ڕاگەیەنرا بە ڕامی 12 گب و کامێرای 108 مێگاپێکسڵ – تۆڕی میدیایی خەڵک\n2019/11/05 - 10:34 PM\nئەمڕۆ کۆمپانیای شاومی یەکێک لە باشترین مۆبایلەکانی خۆی ڕاگەیاند کە هەڵگری کامێرایەکی بەهێزە بە ١٠٨ مێگاپێکسڵ.\nمۆبایلی Mi CC9 هەر لەگەڵ ڕاگەیاندنی شارەزایانی تەکنەلۆژیای تووشی شۆک کرد بەوەی هاتە ڕیزبەندی دووەمی باشترین کامێراکان لە ماڵپەری DxOMark دا، لە پاش مۆبایلی لە هواوی Mate 30 Pro.\nهەڵسەنگاندنەکەی بۆ وەشانی Premium Edition ـی مۆبایلەکەی شاومی بووە، بە پڕۆسێسەری Snapdragon 730Gـیە بە ٨ ناوک کە دوانیان توانایان 2.2 GHz ـە.\nباتری Mi CC9 Pro توانای 5260 میلی ئەمپێر دەبێت و لە نیو کاتژمێردا سەدا 58 بارگاوی دەبێتەوە، و وەشانی ئەندرۆید ٩ی لەسەر جێگیر کراوە.\nمۆبایلەکە بە ڕامەکانی 8 و 12 گێگابایت بەردەست دەبێت، لەگەڵ بیرگەکانی 128 و 256 گێگابایتدا، و نرخی دەستپێکی 400$ هەتاوەکوو 500$ دەبێت، و فرۆشتنی لە ١١ ی مانگەوە دەبێت.\nفایبەر ئۆپتیک چییە؟ کورتەیەک لە مێژووەکەی بزانە\n2019/11/17 - 11:58 AM\nڕاپۆرتە تەکنەلۆژییەکان باس لەوەدەکەن کۆمپانیای سۆنی ژاپۆنی سەرقأڵی ئەوەیە بازاڕی یارییە ئەلیکترۆنییەکان بە نێنتێندۆ چۆڵ بکات، ئەویش بە ڕاگەیاندنی ئامێری PSP نوێ.\nPSP ییە نوێکە پشتگیری ئینتەرنێتی نەوەی پێنجەم دەکات و هەروەها پشتگیری خزمەتگوزاری هەوری یارییەکان دەکات و لە ساڵی ٢٠٢٠ دا بەردەست دەخرێت.\nسۆنی کۆمپانیایەکی ئەلیکترۆنیە گرنگی دەدا بە بەرهەمهێنانی کامێرا و مۆبایل و یاریە ئەلیکتڕۆنیەکان و کۆمپیوتەر، گرنگترین بەرهەمهێنانی یاریە ئەلیکتڕۆنیەکان لەلایەن سۆنییەوە بەهەمهێنانی پلەی ستەیشن بوو، لە بەرهەمهێنانی کۆمپیوتەریش سەرکەوتوو بە بەرهەمێنانی جۆری سۆنی ڤایۆ.\n2019/11/17 - 10:01 AM\nدامەزرێنەری ویکیپدیا سەرقاڵی بەرهەمهێنانی تۆڕێکی کۆمەڵایەتییە بە ناوی WikiTribune یان WT:Social، کە پێگەکە هیچ ڕیکلامێک لە خۆی ناگرێت.\nویکیپیدیا کە زانستنامەیەکی سەر تۆڕی ئینتەرنێتە و بە شێوازی ئازاد بڵاو دەبێتەوە، وتارەکان لە لایەن بەکارھێنەرانی خۆبەخشەوە پێکدێن، ھەربۆیە ھەموو کەس لە سەر تۆڕی جیھانی بۆی ھەیە دەستکارییان بکات.\nوشەی ویکیپیدیا بۆخۆی پێکھاتەیەکە لە دوو وشەی “ویکی” کە وشەیەکی زمانی ھاوایییە بە مانای خێرا دێت، لێرەدا مەبەست لە گەیشتنە بە زانیارییەکان بە شێوەیەکی خێرا، بڕگەی دووەمیش “پیدیا” لە وشەی ئینسایکڵۆپیدیا (بە مانای زانستنامە لە یۆنانیەوە: وشەی ئینکیکلیۆس پیدیا کەواتە نوسینگەی پەروەردەیی) وەرگیراوە.\nئەم هەنگاوە گرنگەی دامەزرێنەری ویکیپیدیا تەواو دەبێتە جێی متمانە بەهۆی ئەوەی ویکیپیدیا ناوبانگێکی زۆری هەیە و متمانەی پێویستی وەرگرتووە لەلایەن بەکارهێنەرانی هەموو وڵاتانی جیهانەوە.\nلە ئێستادا پێگەکە بەردەستە دەتوانیت هەواڵی تیادا بڵاوبکەیتەوە و بەشداری گرووپەکان بکەیت کە ناسراوە بە SubWikis و ئەم ویکییە ئامانجی پێشکەوتنی تویتەر و فەیسبووک نییە و دەیەوێت کۆگایەکی دەوڵەمەندی زانیاری کۆ بکاتەوە.


یەکەم پوختەی مێژوو 28\n<< < یەکەم پوختەی مێژوو 28 > >>\n١ داود هەموو ڕابەرانی ئیسرائیلی لە ئۆرشەلیم کۆکردەوە: سەرۆک هۆزەکان؛ سەرلەشکری ئەو لەشکرانەی کە لە خزمەتی پاشا بوون، لەگەڵ فەرماندەی هەزاران و سەدان؛ ئەو کاربەدەستانەی کە لێپرسراوی ماڵوموڵک و ئاژەڵەکانی پاشا و کوڕەکانی بوون، لەگەڵ کاربەدەستانی کۆشکی پاشا؛ پاڵەوانەکان و هەموو جەنگاوەرە دلێر و ئازاکان.\n٢ داودی پاشا هەستایە سەر پێ و گوتی: «گوێم لێ بگرن ئەی گەلی برام، من لە دڵمدا بوو ماڵێکی حەوانەوە بۆ سندوقی پەیمانی یەزدان و بۆ تەختەپێی خودامان بنیاد بنێم و خۆمم بۆ بنیادنان ئامادە کرد. ٣ بەڵام خودا پێی فەرمووم: ”ماڵ بۆ ناوەکەم بنیاد مەنێ، چونکە تۆ پیاوی جەنگیت و خوێنت ڕشتووە.“\n٤ «لەگەڵ ئەوەشدا یەزدانی پەروەردگاری ئیسرائیل لە هەموو ماڵی باوکم منی هەڵبژارد تاکو بۆ هەتاهەتایە ببمە پاشای ئیسرائیل، چونکە یەهودای وەک ڕابەر هەڵبژارد، لە هۆزی یەهوداش ماڵی باوکم، لە کوڕەکانی باوکیشم بە من خۆشحاڵ بوو بۆ ئەوەی بمکاتە پاشای هەموو ئیسرائیل. ٥ لەنێو هەموو ئەو کوڕانەم کە یەزدان پێی بەخشیوم، سلێمانی کوڕمی هەڵبژاردووە هەتا لەسەر تەختی پاشایەتی یەزدانی ئیسرائیل دابنیشێت. ٦ پێی فەرمووم: ”سلێمانی کوڕت ماڵەکەم و حەوشەکەم بۆ بنیاد دەنێت، چونکە ئەوم بە کوڕی خۆم هەڵبژاردووە و منیش دەبمە باوکی ئەو، ٧ ئەگەر بەردەوام بێت لە کارکردن بە فەرمان و حوکمەکانم، ئەوا پاشایەتییەکەی هەتاهەتایە جێگیر دەکەم.“\n٨ «ئێستاش لەبەرچاوی هەموو ئیسرائیل کە کۆمەڵی یەزدانە و لەبەردەم خوداشمان، ڕاتاندەسپێرم: ئاگاداربن بە جێبەجێکردنی هەموو فەرمانەکانی یەزدانی پەروەردگارتان، بۆ ئەوەی ببنە خاوەنی ئەم خاکە چاکە و هەتاهەتایە وەک میراتیش بۆ نەوەکانتان بیهێڵنەوە.\n٩ «سلێمانی کوڕی خۆم، تۆش خودای باوکت بناسە و پڕ بە دڵ و بە هەموو بیرتەوە بیپەرستە، چونکە یەزدان هەموو دڵەکان دەپشکنێت و هەموو شێوەکانی بیرکردنەوە تێدەگات، ئەگەر ڕووی لێ بکەیت بۆت دەردەکەوێت و ئەگەر فەرامۆشی بکەیت هەتاهەتایە ڕەتت دەکاتەوە. ١٠ ئێستاش ببینە، چونکە یەزدان هەڵیبژاردوویت بۆ ئەوەی ماڵێک بۆ پیرۆزگاکە بنیاد بنێیت، جا بەهێزبە و کار بکە.»\n١١ پاشان داود نەخشەی هەیوانەکەی پەرستگا و تەلار و گەنجینە و ژوورەکانی سەرەوەی و ناوەوەی و قەپاغی کەفارەتی* دایە سلێمانی کوڕی. ١٢ نەخشەکانی هەموو ئەو شتانەش کە بەهۆی ڕۆحی خوداوە لە دڵیدا بوو، ئەوەی حەوشەکانی پەرستگای یەزدان و هەموو ژوورەکانی دەوروبەری و گەنجینەکانی پەرستگای خودا و گەنجینەکانی شتە تەرخانکراوەکان. ١٣ هەروەها ڕێنمایی پێدا لەسەر چۆنیەتی ڕێکخستنی بەشەکانی کاهین و لێڤییەکان و هەموو کارەکانی خزمەتکردنی پەرستگای یەزدان و هەموو قاپوقاچاغەکانی خزمەتکردنی پەرستگای یەزدان. ١٤ کێشی زێڕ و زیوی ئەو قاپوقاچاغە زێڕین و زیوینەی دیاری کرد کە لە خزمەتە جۆراوجۆرەکاندا بەکاردەهێنران: ١٥ کێشی چرادانە زێڕینەکە و چراکانیشیان کە لە زێڕ بوو، کێشی زێڕ بۆ هەر چرادانێک و چراکانی؛ بۆ چرادانە زیوینەکانیش، کێشی زیو بۆ هەر چرادانێک و چراکانی، بەپێی جۆری خزمەتی هەر چرادانێک؛ ١٦ کێشی زێڕ بۆ هەر مێزێکی نانی تەرخانکراو؛ کێشی زیویش بۆ مێزە زیوینەکان؛ ١٧ کێشی زێڕی بێگەرد بۆ چەنگاڵ و تاس* و دۆلکەکان؛ بۆ جامە زێڕینەکانیش کێش بۆ هەر جامێک و بۆ جامە زیوینەکانیش کێش بۆ هەر جامێک؛ ١٨ کێشی زێڕی پوختەکراویش بۆ قوربانگای بخوورەکە. هەروەها نەخشەی گالیسکەی کەڕوبەکانی* پێدا، کە باڵیان کردووەتەوە و سێبەریان بۆ سندوقی پەیمانی یەزدان کردووە.\n١٩ داود گوتی: «هەموو ئەمانەم نووسیوەتەوە سروشی یەزدانە بۆ من، ڕوونکردنەوەکانی ئەم نەخشەیەش یەزدان تێیگەیاندم.»\n٢٠ هەروەها داود بە سلێمانی کوڕی گوت: «بەهێزبە و ئازابە، کار بکە و مەترسە، ورە بەرمەدە، چونکە یەزدانی پەروەردگار، خودای من لەگەڵتدایە. ئەو وازت لێ ناهێنێت و بەجێت ناهێڵێت هەتا هەموو کارەکانی خزمەتکردنی پەرستگای یەزدان تەواو دەکەیت. ٢١ بەشەکانی کاهین و لێڤییەکان بۆ هەموو خزمەتێکی پەرستگای خودا ئامادەن، هەموو وەستایەکی شارەزا و خۆبەخشت لەگەڵدایە بۆ هەموو کارێک، سەرکردەکان و هەموو گەلیش پەیڕەوی هەموو فەرمانێکی تۆ دەکەن.»


دانیشتنی دادگا لەسەر دۆسێی کوشتنی 61 پەناخواز لە وان\nلە دادگایی تاوانە قورسەکانی وان دۆسێی دادگاییکردنی 12 کەس بە تۆمەتی کوشتنی 61 پەناخواز دەستیپێکرد.\nلەو دۆسێیەدا 7 زیندانی و 4کەسیش کە هێشتا دەستگیرنەکراون لەگەڵ کەسێکی هەڵاتوو تۆمەتبارکران بە ڕووداوێکی کە تاییدا بەلەمێک لە دەریاچەی وان نوقم بوو و لە ئەنجامدا 61 پەناخواز لە ناویاندا دوو منداڵیش گیانیان لەدەستدا.\nداواکاری گشتی ئەو کەسانەیبە "قاچاخچێتی " و " کوشتنی بە مەبەست" تاوانبار کردووە.\nکۆمسیۆنی کۆچ و پەنابەرانی بارۆی وان ( ڕێکخراوی پیشەیی پارێزەران) بە مەبەستی پشتگیری کردن لە پەنابەران داوای بەشداریکردنی لەو دانیشتنەدا کردووە، بەڵام دادگا داخوازییەکەیانی ڕەت کردەوە.\nپاش دەستپێکردنی دادگاییەکە تەوای تۆمەتبارەکان تاوانەکەیان ڕەتکردەوە و قسەکانی کە لە بەڕێوەبەرایەتی ئاسایش کردبوونیان ڕەتکردەوە.\nیەکێک لە تۆمەتبارەکان بە ناوی (م-ا) گوتی هیچ ئاگاداری ئەو پەناخوازانە نەبووە و گوتیشی ئەو وایزانیبوو ئەوانەی سواری ئەو بەلەمە بوون گەشتیارن. هەر حەوت تۆمەتبارەکەی دەستگیر کراون داوای ئازادکردنیان کرد.\nلە ئەنجامی دانیشتنەکەدا دادگا بڕیاری دا ئەو تۆمەتبارانە جارێ ئازاد نەکرێن و دانیشتنەکەی بۆ 3 ی مانگی پێنج دوواخست.\nئەندامێکی کۆمسیۆنی کۆچ و پەنابەرانی بارۆی وان، پارێزەر بەختیار کەندەگەر ڕایگەیاند،ئەوان بە ناوی بنەماڵەی قوربانیانەوە ویستوویانە بەشداری ئەو دۆسیە بکەن، بەڵام وەک کەیسەکانی دیکە، دیسان دادگا ڕەتیکردەوە کە بەشدارییەکەیان پەسەند بکات.\nئەو گوتیشی " کاتێک ئێمە دەڕوانینە دۆسێکە هەنێک کەموکورتی بەدی دەکەین، چونکە ئەو سزایەی کەبۆ تاوانباران داواکراوە کەمە. بەڵام دادگا دەتوانێت سزایەکی قورستر بۆ تاوانباران ببڕێتەوە."\nپارێزەر کاندەغەر تیشکی خستە سەر تۆمەتەکەی ئێستا و گوتیشیکە داواکاری گشتی کاری زۆری بۆ دەستگیرکردنی هەڵاتووەکە ئەنجام نەداوە.\nشایانی وەبیرهێنانەوەیە لە 27 ی مانگی شەشی ساڵ 2020 لە ئەنجامی نوقومبوونی بەلەمێک لە دەریاچەی وان 61 پەنابەر گیانیان لە دەستدا.\nەیامنێرمان عارف ئەسڵان لە وانەوە زانیاری زیاترمان دەداتێ.


سەنتەری میترۆ رفاندنی تیمی رۆژنامەوانی رووداوی لە بەغداد ئیدانە کرد\nدوای ئەوەی کەناڵی رووداو، رفاندنی تیمی رۆژنامەوانیی خۆی لە شاری بەغداد راگەیاند، سەنتەری میترۆ لە بەیاننامەیەکدا ئیدانەی کرد.\nئەمڕۆ شەممە ١٧ی تشرینی یەکەم کەناڵی رووداو بڵاویکردەوە، لەكاتی رووماڵكردنی سووتاندنی بارەگای پارتی دیموكراتی كوردستان لە شاری بەغدا. هێزێكی چەكدار كە خۆیان بە (قوات حفظ النظام) ناساندووە ، پەیامنێری کەناڵەکە و (هەڵكەوت عەزیز) و كامێرامانەکەی بە ناوی (خەتاب عەجمی) رفاندووە.\nسەنتەری میترۆ بۆ ئازادی رۆژنامەوانی بڵاویکردووەتەوە، لە كاتێكدا كە بە توندی ئەو رەفتارە ئیدانە دەكەین داوا لە سەرۆكی حكومەتی عێراق دەكەین، دەسبەجێ لێكۆڵینەوە لە رووداوەکە بكات و چارەنوسیان دیاری بكات ئەنجامدەرانی بدات بە دادگا.\nئاشکراشی کردووە، سەنتەری میترۆ لەگەڵ هاوبەشەكانی لە رێكخراوە جیهانیی و ناخۆییەکانی عێراق لە پەیوەندیدایە بە ئامانجی ریسواكردنی هەموو رواڵەتەكانی توندوتیژی كە میلیشای چەكدار بە ناوی چالاكی مەدەنی ئەنجامی دەدەن.


کوردیپێدیا - حەقیقی\n👫 حەقیقی | پۆل: کەسایەتییەکان | زمانی بابەت: 🏳 کوردیی ناوەڕاست\nئەستێرەی پڕشنگداری ئاسمانی ئەدەبی کلاسیکی کوردی مامۆستا عەبباسی حەقیقی ساڵی 1902 ی زایینی لەگوندی مەرجان ئاوای دەشتی حاجی حەسەن سەربه ناوچەی مەهاباد له رۆژهەڵاتی کوردستان پێی ناوه ته سەر دنیا. دێبۆکری و تایفەی شێخ ئاغا بوو. به منداڵی بۆ یەکەم جار له گوندی مەرخوزی سەر به شاری سەقز چۆته قوتابخانه و له ماڵێش له لای باوکی " گلستان" و" بوستان" ی سەعدی و " کیمیای سعادت" و کتێبگه لی بابەتی ئەو سەرده می خوێندوه. زۆر به لاوی مامۆستاکه ی ماڵیی واته باوکی له ده س داوه. ئیتر خۆی ده مێنێ و دایکێکی دڵسۆز و له عەینی نەخوێنده واری ژیر و ئەوینداری شیعر و کتێبخانه یەکی ئاخندراو به دیوانی شاعیرانی کورد و فارس. به هۆی موتاڵای زۆری ئه م دیوانانه زه وقی شیعر گوتنی ده بزوێ و له ته مه نی چارده ساڵیدا یەکەم شێعره کانی داده نێ. دایکی بۆ درێژه دان به خوێندن دەی نێرێته گوندەکانی ئیسکی بەغد ا و باخچه. هاوکلاسەکا نی له م قوتابخانانە ما مۆستا سەید کا میلی ئیمامی(ئاوات) و خاڵه مینی به رزه نجی که هەر دووکیان له شاعیرانی گه ورەی کوردن، ده بێ. ئیتر کاتی ئەم سێ لاوه خۆش زەوق و خوێن شیرین و سەحەت سووکه دەکەونه لای یەک به قەولی مامۆستا حەقیقی کات و ساتیان له بری خوێندنی سەرف و نەحو، سەرف و مەحوی گاڵته و گەپ و مووشەرعێن ده بێ. له ساڵی 1934 دا وەک کارمەند له دایرەکانی دارایی و دوخانیه له شارەکانی بۆکان و مەهاباد کار دەکا. له کۆماری کوردستان دا حەقیقی به ناز ناوی (ع.هونه ر) دێته جەرگەی خەبات گێرانی دژ به پەهله وی. به شێعری بەرزی خەوی غەفڵەت له گۆڤاری نیشتمان ژماره کانی 7، 8، 9 تەکانیک به شێعری نیشتمانی ئەو سەردەمەدا دەدات. له ساڵی 1963 له بۆکان خانه نشین ده بێ و باقی تەمەنی پڕپیت و بەرەکەتی 94 ساڵەی تا پازدەی ژانویەی 1997 واته 12 رۆژ دوای گەڕانەوەی له سەفەرێکی دوومانگه بۆ ئاڵمان و هولەند لەم شارە دەباته سەر. لەو رۆژەدا له نەخۆشخانەی شاری بۆکان دڵی ئەوینداری گەل و نیشتمانی مامۆستا حه قیقی له لێدان کەوت و رۆژی دواتر به بەشداری شاعیران و نووسەران و هونەرمەندان و خه ڵکی شاریبۆکان و شارەکانی ده ورووبه ر له گۆڕستانی ئەو شاره ته سلیم به خاک کرا. پێویسته بڵێم ده ست و زمان و قەڵەمی مامۆستا تەنانەت تا چەند کاتژمێر پێش وەفاتی هەر له گەڕ و له خزمەت گەل و نەتەوه کەی دابوو.. سێ بەرهەم و کۆمه ڵێک شێعری چاپ نه کرا و کە یەکێک لەوانه سەفەرنامەی ناتەواوی ئەم سەفەرەی ئورووپایه پێشکەش به کتێبخانەی ئەدهبی کوردی کردووه. دیوانی حه قیقی،کولکه زێڕینه و شەونم کەئەم یەکه یان تەرجومەی غەزەلیاتی حافزی شیرازییه به کوردی. به کۆچی دوایی ئەم هۆنەره بەنرخ و پایه بەرزه بووکی بەهاری نیشتمان بۆ بولبولی غەزەلخوانی سەر سفرە و خوانی جلکی رەشی پۆشی و گەل و نیشتمان بۆ لەده سدانی دواهەمین کوڕی بەری پێشوو سورانی شین بوو بەڵام بولبولی شەیدای شێعر و ئەوینی هێلانه ی قەت له دڵی میللەتێک ناشێوی که بۆ گەوره پیاوانی رێز و حورمه تی بەردەوامی هەیه و دەبێ\nدەردی دووری زۆر گرانە دڵبەرا هیجران بەسە\n1. 👁 هێندێ لە وەرگێڕاوەکانی مامۆستا حەقیقی\n1. 👁 18-01-1997\n➕ ئەم بابەتە لەلایەن: (هاوڕێ باخەوان)ەوە لە: Sep 3 2010 4:32PM تۆمارکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Oct 19 2015 12:08AM باشترکراوە\n📷 فایلی وێنە 1.0.1 42 KB Sep 3 2010 4:32PM هاوڕێ باخەوان


ANF | لە مەراسیمێکدا ڕاپۆرتی شەش مانگی ڕابردووی پێشێلکاری بەرامبەر رۆژنامەنووسان\nلە مەراسیمێکدا ڕاپۆرتی شەش مانگی ڕابردووی پێشێلکاری بەرامبەر رۆژنامەنووسان\nلقی کەرکوکی سەندیکای رۆژنامەنووسانی کوردستان ڕاپۆرتی ٦ مانگی ڕابردووی پێشێلکاری بەرانبەر رۆژنامەنووسان ڕاگەیاند.\nیه‌كشه‌ممه, 23 Feb 2020, 20:19\nئێوارەی ئەمرۆ لە سەنتەری رۆشنبیری شاری کەرکوک لە ژێر دروشمی (پارێزگاری لە ژیانی رۆژنامەنووسان، پارێزگاریکردنە لە ئازادی ڕادەربڕین) مەراسیمێک سازکرا و ڕاپۆرتی ٦ مانگی ڕابردووی پێشێلکاری بەرانبەر رۆژنامەنووسان ئاشکراکرا.\nلە مەراسیمەکەدا نەقیبی گشتی سەندیکای رۆژنامەنووسانی کوردستان گوێی لە بارودۆخ و ڕەخنەی رۆژنامەنووسانی شاری کەرکوک گرت، پاشان ئەو رۆژنامەنووسانەی پێشێکاری بەرامبەریان کراوە لە ماوەی ٦ مانگی ڕابردوودا خەڵات کران.\nکوێ ئەو پێشەلکاریانەی بەرامبەر دەزگاکانی ڕاگەیاندن کراوە ٢٨ پێشێلکاری بوون کە ٢٣ پێشێلکاریان، پێشێلکاری ڕاپۆرتی بوون.\n١٠ حاڵەتی دەستگیرکردن، ٩ حاڵەتی ڕێگەنەدان بە رووماڵکردن، ٥ حاڵەتی هێرش و سوکایەتی، ١ حاڵەتی لێدان، ١ حاڵەتی داخستنی کەناڵ، ١ حاڵەتی هەڕەشە، ١ حاڵەتی داوای پرکردنەوەی فۆرمی زانیاری کەسی و ئەمنی هەبوون.\n"زیندانا دیاربەکر ئەمێ بشکینن"\nلە قەزای داقوق چوار بۆمبی چێندراو بە پۆلیسی فیدارالیدا تەقینەوە\nلە خواکورک و ئاڤاشین هێرشی ئاسمانی\nلە باشووری کوردستان ٨ حاڵەتی نوێی کۆرۆنا تۆمارکران\nلە تورکیا ١٥ پەیامنێر دەستگیرکران و هەشتیان ڕەوانەی زیندانکران


كاره‌كانی بنیاتنانی كه‌مپی عومله راگیراوه\nنه‌ینه‌وا، شوباتی 2020، عه‌شیره‌ته‌كانی زوممار و ره‌بیعه دژی گواستنه‌وه‌ی كه‌سوكاری داعش له سوریاوه بۆ نه‌ینه‌وا ده‌وه‌ستنه‌وه فۆتۆ: راگه‌یاندنی جێگری پارێزگاری نه‌ینه‌وا\nكاره‌كانی بنیاتنانی كه‌مپی عومله راگیراوه، كه بڕیاربوو ژن و منداڵانی داعشی تێدا جێگیربكرێت، ئه‌وه‌ش دوای ناڕه‌زایی به‌شێك له خه‌ڵكی ناحیه‌ی زوممار.\nئه‌و كه‌مپه ده‌كه‌وێته ناحیه‌ی زوممار به باكوری خۆرئاوای نه‌ینه‌وا، چه‌ند مانگێك له‌مه‌وبه‌ر ده‌ست به‌دروستكردنی كراوه و نیوه‌ی كاره‌كانی ته‌واو بووه، بۆ لە خۆگرتنی ژن و منداڵانی داعش كه ئێستا له كه‌مپی هۆلی سوریان.\nئەحمەد جەعفەر، بەرێوەبەری ناحیەی زوممار بە (کەرکوک ناو)ی وت "كاره‌كانی دروستكردنی كه‌مپه‌كه راگیراوه و تائێستاش ده‌رگاكه‌ی به داخراوی ماوه‌ته‌وه".\nده‌رگای كه‌مپه‌كه له كۆتایی هه‌فته‌ی رابردودا داخرا، به بڕیاری خۆپیشانده‌رانی زوممار و ره‌بیعه، له نێویاندا ژماره‌یه‌ك له سه‌رۆك عه‌شیره‌ت.\nهه‌زاران هاوڵاتی عیراقیی، له نێویاندا ژن و منداڵی چه‌كدارانی داعش له كه‌مپی هۆل-ی خۆرهەڵاتی شاری حەسەكەی سوریان و حكومه‌تی عیراق هه‌وڵی گه‌ڕانه‌وه‌یان ده‌دات، تا له سنوری زوممار جێگیریان بكات.\nنه‌ینه‌وا، شوباتی 2020، سه‌ردانی پارێزگار بۆ ناحیه‌ی زوممار فۆتۆ: راگه‌یاندنی پارێزگا\nنه‌جم جبوری، پارێزگاری نه‌ینه‌وا سێشه‌ممه 25ی شوبات سه‌ردانی ناحیه‌ی زومماری كرد، به‌ڵام هیچ رونكردنه‌وه و هه‌ڵوێستێكی له‌باره‌ی كه‌مپی عومله‌وه نه‌بوو.\n"بابەتی دروستکردنی کەمپه‌كه لە بەرنامەی پارێزگاردا نەبوو، كاتێكیش خه‌ڵك پرسیاری له‌سه‌ر كه‌مپه‌كه كرد پارێزگار هیچ وه‌ڵامێكی نه‌بوو" به‌وته‌ی سەفوان بەشیر، په‌رله‌مانتاری عیراق كه یاوه‌ری پارێزگاری كرد بۆ زوممار.\nسه‌فوان به (كه‌ركوك ناو)ی وت "پارێزگار له‌سه‌ر ئه‌و دۆسیه‌یه بێده‌نگ نییه، ده‌زانین هه‌وڵی داوه بۆ چاره‌سه‌ری كێشه‌كه، به‌ڵام هه‌ڵوه‌شاندنه‌وه‌ی پرۆژه‌كه پێویسته له‌سه‌ر ئاستی باڵادا بڕیاری له‌باره‌وه بدرێت".\nجگه له‌و كه‌مپه، ئیداره‌ی نه‌ینه‌وا گله‌یی له كه‌مپی پرۆژه‌كانی خزمه‌تگوزاری هه‌یه، كه له ئێستادا زیاتر له 10 پرۆژه كاره‌كانیان راگیراوه، له نێویاندا رێگه‌وبان، خوێندنگه و بنكه‌ی ته‌ندروستی.\nبه‌ڕێوه‌به‌ری ناحیه‌كه ده‌ڵێت پارێزگار به‌ڵێنی چاره‌سه‌ری كێشه‌ی خه‌ڵك و ده‌ستپێكردنه‌وه‌ی پرۆژه‌كانی دا، له‌گه‌ڵ سه‌رۆك عه‌شیره‌ته‌كانی ناوچه‌كه‌شدا، تاوتوێی چۆنیه‌تی تێپه‌ڕاندنی گرفته‌كانی ئه‌مدواییه‌ی زومماری كرد.\nده‌رگای كه‌مپی عومله داده‌خرێت\nرێگه‌نادرێت كه‌سوكاری داعش ببرێنه زوممار\nله ماڵه‌وه ئۆقره ناگرن و ده‌چنه چه‌می خاسه\nلە هەفتەیەكدا لە ناوچەی نەفتخانە\nداعش سێجار هێرشی كردۆتەوە سەر هێزە ئەمنییەكان\nله خانه‌قین گرانییه\nدوو ده‌روازه‌ی سه‌ره‌كی گه‌یشتنی خۆراك به دیاله داخراون\nدەیان مۆڵگەی داعش لە سنوری دوزخورماتوو بۆردومانكران\nشه‌ش راگه‌یاندنكار له‌مساڵدا كوژراون\nعیراق له پاراستنی رۆژنامه‌نوساندا به ئاڕاسته‌ی هه‌ڵه‌دا ده‌ڕوات


عەبدولكەریم شوانی/ ئەچمە ئەو شوێنەی سواڵكەری لێ ناژی\nرەنگە خەڵكی بڵێن ئەم كابرایە كابرایەكی چاوچنۆك‌و هیچ نەدیتەو پیسكەیە, بەڵام بڕواتان بێت وانیم هەرخۆم بێ شانس‌و بەدبەختم, ئەگەڕ بڕواشم پێ ناكەن ئامادەم لەنووكەوە بۆتان بگێڕمەوە مەسەلەكە چۆن بوو.\nخۆتان ئەزانن چلەی تەمموزەو دار‌و بەرد داخ بووە‌و پیاو لەگەرمانا نازانێ روو لەكوێ بكات, گەرماكەی لەوەیا نەماوە, ئەوەتانێ حەزئەكەی بڕۆ سەیری گەرمی پێو بكە بزانە چۆن جیوەكەی ئوقرەی لێبراوە‌و سەری چەقاندوە بە بنی پەنجاوە..! (زۆروتن‌و قورئان خۆشە)\nدوێنی نیوەڕۆ كەبەرەو ماڵەوە ئەگەڕامەوە تیشكی هەتاوەكە لەتەپڵی سەری ئەدام, مۆخی ناو سەرم ئەكوڵاو ئارەق چۆڕاوگەی بەستبوو، بەهەموو ئازای لەشما ئەهاتە خوارێ, وام لێ هاتبوو هەر ئەتوت چۆلەكەم‌و لەئاویان هەڵكێشاوم, لەتاوانا بەدەم رۆیشتنەوە ئەتوت وڕێنە ئەكەم لەبەر خۆمەوە ئەم وت.\nئەم مانگە بۆ من بوو بەنەگبەتی‌و نەهاتی‌و خۆی سەپاند بەسەرما, ئەمیش چوە ریزی رووداوە گرنگەكانی مێژووی ژیانمەوە, هەروەكو چۆن ئەڵێن, ساڵی گرانییەكە, یان ساڵی تاڵانییەكە .... هتد !\nئیتر ئەبێ منیش ناوی لێ بنێم ساڵی نەهاتی‌و نەگبەتی.\nدەستەسڕەكەم لەگیرفانی پانتۆڵەكەم دەرهێناو دەم‌و چاو‌و پشتی مل‌و بن قورگ‌و سینگم پێ سرییەوە, پاشان دەستەسڕەكەم گوشی, باوەڕ بكەن ئاوی لێ ئەچۆڕا, لەگەرمانا هەر شەقاوێكم كردبوو بەدوو, ئەتوت لۆقە ئەكەم بەبێ نەقیزە, تاگەیشتمە بەردەرگای ماڵەوە ئیتر ئاهێكم هاتەووە‌و بەپەلە پەنجەم نابەدوگمەی جەرەسەكەداو كەمێك راوەستام، لەتاوگەرما لەمن وابوو زەمانێكە وەستاوم, ژنەكەم بێ ئەوەی بڵێ ئەوە كێیە بەپەلە دەرگاكەی كردەوە‌و ئەتوت حیواری تەمسیلی لەبەركردووە زۆر بەسۆز‌و بەزەیی پیاهاتنەوە وتی:\nپەلەكە خێراكە زوو وەرە ژوورەوە، وام زانی شتێك رووی داوە بەپەلە خۆم كرد بەو دیوی دەرگاكەیاو یەكسەر ملم نابەرەو پانكە شڕەكەی هەیوانەكە, چوومە ژێریەوە, ژنەكەم بەدوامەوە بوو لەبەر خۆیەوە ئەی وت: كوێربێتەوە یاخوا, توخوا ئەمە حاڵە خۆ ئەڵێی جەهەننمە جەهەنم؟ ئەم گەرمایە چی بوو وارووی تێكردین؟ قورئان بەهەقت هیچ ساڵێك وەكو ئەم ساڵ ئاوا گەرم نەبووە !\nمن هەر لەبەر پانكەكەبووم ئەویش هەروەكو لەكوڕە تاقانەكەی بپاڕێتەوە زۆر بەسۆزەوە وتی: ئێ ئاخر دەبەسە ئەوەندە لەبەر ئەو پانكەیە رامەوەستە هەی نەگبەتت نەكەن, ئاخر دوایی رەقیتە ئەبیت, دەبڕۆ ئەو دیو خۆت داكەنە، خۆتۆ بەجارێ هەڵپڕوكاوی قوڕ بەسەر نەبوو, ئەڵێم ئەوە بۆناچیتە حەمامەكەوە‌و سەتڵی ئاو بكەی بەخۆتا, چاكترنییە؟ ئەو ئارەق‌و بۆن ئارەقەت لەكۆڵ ئەبێتەوە‌و فێنكیشت ئەبیتەوە.\nمن هەر لەوێدا دەستم كرد بەخۆ داكەنین‌و لەبەرخۆشمەوە ئەم وت:\nلەزتانەوە بەتەمام دووسێ عانە لادەمە لاوە بۆئەوەی بتوانم موبەڕیدەیەكی پێ بكڕم, كەچی خانم ئەوەندە ئەتەكێتی زۆرە نایەڵی هیچم بەدەستەوە بمێنێ.\nژنەكەم وتی ئەی باشە ئەمڕۆ سەری مانگ نەبوو؟!\nمنیش وتم: ئینجا با سەری مانگ بێت! خوا ئەیزانێ حاڵ وابڕوا گوزەران ناكەین, هەردەرپێ قوتەكەم لەپێیا بوو، كەمێك خۆم لەبەر پانكەكە لابرد, ئەو وتی: تۆهەر كردووتە بەعادەت ... لەسەری مانگا شەڕت لێ ئەبارێ!\nمنیش وتم كچێ شەڕی چیم لێ ئەبارێ بۆ ناڵێت عارەقت لێ ئەبارێت ماندوویت لێ ئەبارێت, دەتۆ نەختێ ئاوی ساردم بۆبێنە باقوزەڵقوردی كەم، كونی لووت‌و ناودەم‌و قوڕگ‌و بۆڕییەكانی هەناسەم هەر هەموویان وشك بوونەتەوە, ژنەكەم جامێ ئاوی بۆهێنام‌و خواردمەوە، پاشان خۆم كرد بەحەمامەكەیا, تامن ئاوێكم كرد بەخۆماو هاتمە دەرەوە ئەو نانەكەی بۆ حازر كردبووم, منیش چووم دانیشتم‌و دەستم كرد بەخواردنی.\nبەدەم نان خواردنەوە پێم وت: ئەی تۆ نەت وت ئەچم بۆ ماڵی دایكم؟\nژنەكەم وتی: با دوێنێ پاش نیوەڕۆ چووم, ئەی بەتۆم نەوت وائەچم بۆ ماڵی دایكم؟\nپاروویەك لەدەممابوو وتم با ... با راست ئەكەی.\nئەو وتی: ئەی چۆن؟ وابوو بەمانگێك گوڵەی پوورم مناڵی بووە..هێشتا من نەرۆیشتووم.\nمنیش وتم: ئینجا بۆ نەرۆیشتووی؟\nئەو وتی: ئەی خۆ بەدەستی بەتاڵی ناڕۆم.\nمنیش وتم: ئمم..ئێ دەوا بڵێ ئینجا شتێكی هاكەزاییت بكڕییایە‌و لەگەڵ خۆتدا بتبردایە.\nئەو وتی: عەیب‌و شوورەیی, كەی باوی شتی هاكەزایی ماوە؟ نەخوازە كچی پوریشم بێت.\nوتم: سابەخوا تۆ, یان كچی پوورتە یان كچی خاڵتە یان...\nمنیش هیچم نەوت, لەنان خواردن بوومەوە بەپشتی دەستم دەم‌و لچم سڕییەوە‌و ئینجا وتم: هیچت نەبردبوو بۆیە وا مات‌و خەفەتباری؟\nئەو وتی: بەرێ وەڵا قەرزم كرد.\nئیتر من زۆر توورەبووم‌و گوتم: بەخوا لەداخی تۆ سەری خۆم هەڵگرم چاكترە.\nئەویش پشتی بەدیوارەكەوە دابوو هەردوو ئەژنۆی بەسنگییەوە نووساندبوو دەستێكیشی نابوو بەلاجانگییەوە‌و دەستەكەی تریشی خستبووە سەر ئەژنۆكانی, منیش وتم, بۆ وادەستەو ئەژنۆ دانیشتووی ئەڵێی منت مردووم ؟.\nوتی خوا نەكا... بەڵام داخ لەبەختە رەشەكەی خۆم ئەخۆم, ئاخر كەئەمە حاڵت بوو بۆ ژنت هێنا؟\nوتم: وەڵاهی هەرچی ئەمە حاڵی بێت‌و ژن نەهێنی ئەبێ هەزارانی وەك‌و تۆ پرچی سپی بهۆنێتەوە.\nوتی: دیارە كەس بەئێمە مامان رازی نەئەبوو؟!\nمنیش وتم: نەخێر من واناڵێم, بەڵام ئێمە مامان ژنیان بۆ نەئەهات.\nوتم: بەخوا دنیاهەروابووە‌و واش ئەبێ.\nئەو وتی: چۆن چۆنێ؟\nمنیش پێم وت: ئەزانی چی, پەیژەت دیوە؟\nئەو وتی, گاڵتەم پێ ئەكەی؟ منیش وتم نەبەخوا گاڵتەت پێ ناكەم, ئەڵێم پەیژەت دیوە؟\nئەو هیچی نەوت، هەر بێدەنگ بوو, ئینجا من وتم: هەرچی خەڵكی ئەم دونیایەی كەلەسەر زەوین, هەر هەموویان كۆمەڵ كۆمەڵی جیاجیان، واتە چین چینن, هەر كۆمەڵەو پلەو پایەكی تایبەتیان هەیە, وەك پلەكانی پەیژە؛ ئەمەش تەقسیمی خودایە .... دیوتە پەیژە پێكهاتووە لەدوو راستەداری درێژو ژمارەیەكی زۆری پلەكانی, پلەی یەكەم لەخوار خواری هەموویانەوەیە‌و ئینجا پلەی دووەم‌و سێیەم‌و ئاوها تادوا پلە كەلەسەروی هەموویانەوەیە...ئەی نەگبەت هەر هیچ نەبێت ئێمە سێ چوار پلە لەخوارمانەوەیە!\nژنەكەم بەتووڕەییەوە وتی: وەڵا من سەرم لەم كۆمەڵ كۆمەڵ‌و پلەو پایەیە دەرناچێ, ئەی خوا ئەم كۆمەڵَ كۆمەڵ‌و پلەپلەیە ببڕێ, ئەگەر نەبێ چاكتر نییە؟!\nمنیش وتم: كچێ وس بە بۆخاتری خوا, دوایی ئەڵێن تۆش هەوی؟\nئەو وتی: هەوی یەعنی چی؟!\nوتم یەعنی تۆش داوای یەكسانی بۆئۆمەتی سەرزەوی ئەكەی, ئەوەشی وابڵێ خاوەن پلە بەرزەكان بەشێتی لەقەڵەم ئەدەن.\nئەو وتی: ئاخر تۆ دایم ئەمە قسسەتە, ئەمەی تۆ باسی ئەكەی خەوی سواڵكەرەكانە, ئاخر تۆش سواڵكەری بۆیە بەدایم لەم قسانە زیاتر نازنیت, باسی كۆمەڵ‌و چین‌و پلە نەبێت...خۆ من دڵم شەقی برد, من ئەڕۆم‌و بۆتی بەجێ ئەهێڵم, ئەمەی وت‌و هەڵسایە سەرپێ‌و دەرپەڕییە دەرەوە.\nمنیش بەسەرسوورمانەوە پێم وت: ئەوە بۆ كوێ؟1\nسەری سووڕان بەلای مناو وتی: (ئەچم بۆ ئەو شوێنەی سواڵكەری لێ ناژی!)\nمنیش بەپەلە پێم وت: (دەسا بەخوا ئایدۆزێتەوە)..\nئەم چیرۆكەم لە ساڵی 1984 نووسیوە, بەڵام بڵاونەكراوەتەوە.


له باره‌ی نیدیاوه….به‌شی چوواره‌م – Denegkan\nله باره‌ی نیدیاوه….به‌شی چوواره‌م\nbyمحه‌مه‌د\tOctober 30, 2008\tگشتی\nله باره‌ى میدیاوه\nوه‌نه‌بێ ناشیرینییه‌كانى راگه‌یاندنى كوردى هێنده شاراوه‌بن، كه‌س پێى نه‌زانیبێت، ره‌نگه زۆربه‌مان كه‌م تا زۆر هه‌ستمان پێكردبێ.\nئه‌گه‌ر مه‌به‌ستمان بێ له خه‌وش و ناشیرینییه‌كانى میدیا بدوێین، ناكرێ هه‌م میدیاى حزبى و هه‌م میدیاى ئه‌هلى له‌و واقیعه به دوور بگرین. هه‌رچى میدیاى حزبى یان ئاراسته كراوه، به ده‌گمه‌ن نه‌بێ له بازنه‌ى پیاهه‌ڵدان و ستایشكردنى ئه‌م و ئه‌و ده‌رنه‌چووه، ئه‌و كه‌ناڵانه به‌شى زۆریان خه‌ریكى رازیكردنى به‌رپرس و كاراكته‌ره‌كانى نێو ده‌سه‌ڵات و حزبه‌كانن.\nبه‌مه‌ش ده‌نگ و ناڕه‌زایى خه‌ڵك خامۆشده‌كه‌ن، كاتێك به‌لاى كه‌م و كوڕى و ناته‌واویه‌كانیشدا ده‌چن رووبه‌ڕووى سانسۆر ده‌بنه‌وه‌و وه‌ك پێویست ناتوانن ره‌خنه بگرن و پرسیار بخوڵقێنن. ناكرێ هه‌موو رۆژنامه‌وانانى نێو ئه‌و كه‌ناڵانه به ترسنۆك و بێ به‌هره بزانین، لێ به‌رنامه و ستراتیژیه‌تى ده‌زگاكانیان رێگاى چوونه به‌ره‌ى خه‌ڵكیان لێده‌گرێ. جارى واش هه‌یه خودى به‌رپرسانى ئه‌و كه‌ناڵانه به‌ده‌ر له رێنمایى حزبه‌كانیان، رووبه‌رووى هه‌موو جۆره ره‌خنه‌گرتن و ئازادى نووسین ده‌بنه‌وه‌و رێگا له هه‌ر جۆره بیرورایه‌كى جیاواز ده‌گرن.\nرۆژنامه‌گه‌رى ئه‌هلیش له‌گه‌ڵ ئه‌وه‌ى ئه‌خوێندرێته‌وه و جۆرێك له زانیاری، ئه‌گه‌ر دووباره‌و ساردوسڕیش بێ، پێشكه‌ش به خوێنه‌ر ده‌كات، لێ هێشتا له‌ده‌ره‌وه‌ى ئیتیكى پیشه‌ى رۆژنامه‌وانى ده‌خولێته‌وه و له ناوزڕاندن و بڵاوكردنه‌وه‌ى هه‌واڵى هه‌ڵبه‌ستراو و بێ به‌ڵگه به‌دوور نییه.\nئازادى بۆ رۆژنامه‌گه‌رى چه‌نده گرنگه، راستگۆیى و پابه‌ندبوون به‌بنه‌ما پیشه‌ییه‌كان زۆر له‌وه گرینگتره، ئازادى بێ راستگۆیى مانایه‌كى بۆنامێنێته‌وه، مه‌گه‌ر فه‌وزاو بێ به‌رنامه‌یى نه‌بێت.\nوه‌ك چۆن میدیا له‌مامه‌ڵه‌كردن له‌گه‌ڵ رووداوه‌كاندا پێویستى به بوێرى هه‌یه، هێنده‌ش زیاتر پێویستى به وردبینى و راستبێژیى و سه‌رچاوه‌ى باوه‌ڕ پێكراوه‌وه هه‌یه.\nبه‌داخه‌وه رۆژنامه‌گه‌رى كوردى زۆر به‌كه‌مى پشت به به‌ڵگه‌و دیكۆمێنت و ژماره ده‌به‌ستێ، زۆر جاریش به زانیاری نادروست هه‌واڵ و به‌دواداچوونمان پێده‌فرۆشێته‌وه.\nبێگومان هه‌ر بڵاوكراوه‌یه‌ك بێ خوێنه‌ربێت و له سه‌ر شۆسته‌كان تۆزى له‌سه‌ر بنیشێ و بمێنێته‌وه، پرسیار دروست ده‌كات، یان سروشتى خه‌ڵكه‌كه وایه حه‌ز به خوێندنه‌وه ناكه‌ن، یا خود بڵاوكراوه‌كه، شتێكى تازه‌ى تێدانییه‌و شایه‌نى كڕین و خوێندنه‌وه نییه.\nبه‌و پێیه‌ى ئاستى وشیارى خوێنه‌ران جیاوازه، له روانگه‌ى ئاره‌زو و تێگه‌یشتنى خۆیان ده‌بنه كڕیارى رۆژنامه‌و گۆڤاره‌كان، بۆیه خواستى خوێنه‌ر كاریگه‌رى له‌سه‌ر ئاراسته‌ى بڵاوكراوه‌كان ده‌بێ. خوێنه‌رى ئێره ئاره‌زووى خوێندنه‌وه‌ى وتارو به‌دواداچوونى جددى و مه‌عریفى نییه، به‌دواى بابه‌تى ساده‌و سه‌رپێیدا ده‌گه‌ڕێت، بۆیه‌شه زۆربه‌ى رۆژنامه‌كان ده‌چنه ژێر بارى حه‌زى ساكارانه‌ى خوێنه‌رانیان.\nرۆژنامه‌ى راسته‌قینه به‌هۆى په‌یامى ره‌خنه‌گرانه‌ى خۆى ده‌توانێ ببێته به‌رهه‌مهێنى دیموكراسى، كوردیش كه له قۆناخێكى تازه دایه، پێویستییه‌كى زۆرى به‌رۆژنامه‌وانییه‌كى بوێرو به ئاگا هه‌یه، به‌ڵام ئه‌مه ئه‌وه ناگه‌ینێت، به گیانى دوژمنكارانه كار بكات و ئه‌خلاقى پیشه‌یی بدۆڕێنێت.\nرۆژنامه‌نووس نابێ له روانگه‌ى به‌رژه‌وه‌ندییه تایبه‌تییه‌كانى سه‌یرى شته‌كان بكات و بیر له‌ده‌سكه‌وت بكاته‌وه، یان خه‌ڵكى بۆ كارى خراپ هانبدا.\nرۆژنامه‌نووس گه‌ر نه‌توانێ پیشه‌گه‌ریانه مامه‌ڵه له‌گه‌ڵ رووداوه‌كان بكات و ئه‌خلاقى رۆژنامه‌وانى بپارێزێت، هه‌م زیان به ناوبانگى خۆى ده‌گه‌ینێت، هه‌م پیشه‌كه‌شى له‌به‌ر چاوى هاوڵاتى ناشیرین ده‌كات.\nبه‌داخه‌وه رۆژنامه‌نووسى كورد زۆر جار حوكمى پێشوه‌خته له‌سه‌ر شته‌كان ده‌دات، ئه‌وه نییه هێشتا تۆمه‌تبارێك كێشه‌كه‌ى له دادگا یه‌كلانه‌بۆته‌وه، كه‌چى رۆژنامه‌كان دێن ناوبانگى ده‌زڕێنن و تاوانبارى ده‌كه‌ن. له‌باسى گه‌نده‌ڵیشدا ره‌ش و سپى ده‌خه‌نه یه‌ك خانه‌و بێ ئه‌وه‌ى خاڵ بخه‌نه سه‌ر پیته‌كان حوكمى كوێرانه ده‌ده‌ن.\nجارى واش هه‌یه رۆژنامه‌وان له‌ژێر سێبه‌رى كاره‌كه‌یه‌وه رۆڵى سیخوڕى ده‌بینێ و به ئاشكرا بازرگانى به پیشه‌ى رژنامه‌نووسییه‌وه ده‌كات.\nبه كورتى رۆژنامه‌نووسى راسته‌قینه، به‌هۆى راستى و راستبێژى، ده‌توانێ رۆڵێكى پۆزه‌تیڤ له كۆمه‌ڵگاكه‌ى ببینێ و خزمه‌ت به مرۆڤایه‌تى بكات.\nNext پرسی گه‌نج و خوێندکارانی کورد


گفتوگۆكانی پێكهێنانی كابینەی نوێ دەچنە قۆناغی دابەشكردنی پۆستەكانەوە – تۆڕی میدیایی خەڵک\nگفتوگۆكانی پێكهێنانی كابینەی نوێ دەچنە قۆناغی دابەشكردنی پۆستەكانەوە\n2019/01/20 - 1:22 PM\nبڕیارە لە چەند رۆژی داهاتوودا گفتوگۆكانی پێكهێنانی كابینەی نوێی حكومەت دەستپێبكەنەوە و جۆرێك لە نزیكبوونەوەش بۆ دابەشكردنی پۆستەكان هەیە.\nفرسەت سۆفی، ئەندامی لیژنەی دانوستاندنكاری پارتی دیموكراتی كوردستان بە (خەڵك)ی راگەیاند، گفتوگۆكانی پێكهێنانی حكومەت لە چەند رۆژی داهاتوودا دەستپێدەكەنەوە و قسە لەسەر پێكهێنانی كابینەی نوێ دەكرێت.\nوتیشی”گفتوگۆ كراوە لە گەڕەكانی پێشوودا و ئەمجارەش بەردەوام دەبین لەسەر هەمان بابەتەكانی پێشوو بۆ رێككەوتن”.\nتائێستا سێ گەڕی گفتوگۆ لە نێوان هەریەك لە پارتی و یەكێتی، پارتی و گۆڕان بۆ پێكهێنانی حكومەت بەڕێوەچووە، بەڵام تائێستا رێككەوتنی كۆتایی بۆ پێكهێنانی كابینەی نوێی حكومەت ئیمزا نەكراوە.\nبەپێی زانیارییەكان یەكێتی و پارتی لەسەر پێكهێنانی كابینەی نوێ گەیشتونەتە لێكتێگەیشتن و پۆستەكانیش دابەشكراون، بەشێوەیەك پارتی رازی بووە پرسی كەركوك و بەغدا لەگەڵ یەكێتی تاوتوێ بكات، بەرامبەر بە پشتیوانی تەواوەتی یەكێـتی لە كابینەی نوێی حكومەت و تەگەرە دروستنەكردن لە ناوچەكانی سنوری سەوز.\nهەڵمەتی نیشتمانی چەكداماڵین لە هەرێمی كوردستان دەستپێدەكات\n2019/07/19 - 1:36 PM\nبەیانی ئەمڕۆ هەینی لەسەر ڕێگای هامڵتۆن لە نێوان چۆمان و سۆران تانكەرێكی سوتەمەنی وەرگەڕا.\nبەپێی زانیارییەكان تانكەرێك كە نەوتی ڕەشی باركردبوو لەسەر ڕێگای هامڵتۆن وەرگەڕاوە و خۆی كێشاوە بە ئۆتۆمبێلێكی جۆری تۆیۆتاكرۆلادا.\nبەهۆی ڕووداوەكەوە دوو سەرنشینی نێو ئۆتۆمبێلە تۆیۆتاكە كە هەردووكیان ژنن بریندار بوون.\nهاوكات بەهۆی ڕژانی نەوتە ڕەشەكەوە ئاستەنگی هاتوچۆ لە سەر ڕێگای چۆمان- سۆران دروستبووە.\n2019/07/19 - 1:30 PM\nئەمڕۆ 19ی تەموزی 2019 ساڵوەگەڕی حەوتهەمینی شۆڕشی ڕۆژئاوای كوردستانە.\nلە ڕۆژی 19ی تەموزی 2012 لەگەڵ بەردەوامی ئاڵوزییەكانی سووریادا شۆڕشی گەلی كورد لە ڕۆژئاوای كوردستان لە شاری كۆبانێوە سەریهەڵدا.\nسەرهەڵدانی گەلی كورد لە كۆبانێوە پەرەیسەند بۆ جزیرێ و عەفرین و قامیشلۆ و دێرك و گرێسپی و حەسەكە و شار و شارۆچكەكانی دیكە ئازادكران.\nلە قۆناغێكی دیكەی شۆڕش و دوای بەرپابوونی شەڕی داعش هێزە كوردییەكانی ڕۆژئاوا شار و شارۆچكەكانی منبج و تەبقە و ڕەقە و ناوچەكانی باكور و خۆرهەڵاتی پارێزگای دێرزوریان كۆنترۆڵكرد.\nپارتی یەكێتی دیموكراتیك یەپەدەی نزیك لە پەكەكە توانی ئیدارەی خۆبەڕێوەبەری ڕۆژئاوای كوردستان و باكوری سوریا دابمەزرێنێت و ئیدارەی ناوچەكە بكەن، بەڵام هەرزوو هێزە كوردییەكانی دیكەی وەك ئەنەكەسە و نزیك لە پارتی دیموكراتی كوردستان بەهۆی هەڵكشانی ناكۆكییەكانیان لەگەڵ پەیەدە لەدەسەڵاتی ڕۆژئاوا دوورخرانەوە.\nدواتر هێزەكانی سوریای دیموكراتیك بە هاوبەشی لەگەڵ پێكهاتەكانی دیكەی باكوری سوریا دامەزرێندرا و بووە هاوپەیمانی ئەمریكا و خۆرئاواییەكان بۆ شەڕی داعش و لەسەر دەستی ئەو هێزە داعش لە سوریادا كۆتایی پێهێندرا.\nئیدارەی خۆسەری ڕۆژئاوای كوردستان ئێستا پەیوەندییەكانی لەگەڵ حكومەتی سوریا و ڕوسیا و ئێران و ئەمریكا و هێندێك وڵاتانی ئەوروپایشدا باشە، بەڵام توركیا بەهۆی نزیكایەتییان لەپەكەكەوە زۆر بەتوندی دژایەتییان دەكات.\nلە 2018 سوپای توركیا بە هاوكاری ئۆپۆزسیۆنی سوریا هێرشیكردە سەر كانتۆنی عەفرین و شارەكە و چەند شار و شارۆچكەیەكی دیكەی داگیركرد.\nتوركیا زۆرتر لە جارێك لەزاری گەورە كاربەدەستانیەوە هەڕەشەی لەنێوبردنی دەسەڵاتی كوردی باكوری سوریا و ڕۆژئاوای كوردستانی كردووە، بەڵام تا ئێستا جگە لە عەفرین هیچ كردەیەكی دیكەی لەشكری ئەنجامنەداوە.\nخاڵێكی ناكۆكییەكانی ئێستای نێوان ئەمریكا و توركیاش كوردی سوریایە، چونكە ئەنقەرە دژی هاوكارییەكانی واشنتنە بۆ هێزە كوردییەكانی سووریا.\nئەنقەرە فراوانبوونی دەسەڵاتێكی كوردی لە ڕۆژئاوادا كە لایەنگرانی پەكەكە سەرووكاری بكەن، بە مەترسی بۆ سەر خۆی دەزانێت، بۆیە دژایەتی دەكات.\nدەسەڵاتی خۆسەری ڕۆژئاوا پەیوەندییەكانی لەگەڵ باشوری كوردستانیش لە حاڵێكی باشدا نین، بەهۆی كاریگەری ناكۆكییەكانی پارتی دیموكراتی كوردستان و پەكەكەوە كە كاریگەری ڕاستەوخۆی لەسەر ڕەوشی ڕۆژئاواش هەیە.


شوێنه‌واری پێكه‌نین له ماڵه‌وه\nموضوع: شوێنه‌واری پێكه‌نین له ماڵه‌وه الإثنين 16 نوفمبر 2009, 6:47 pm\nتیوێژینه‌وه‌یه‌كی ئه‌مریكی له گۆڤاری (النجاح) بڵاو كراوه‌ته‌وه، له‌سه‌ر په‌یوه‌ندی منداڵ به(پێكه‌نین)ه‌وه. ئاشكرایكردووه كه منداڵ رۆژانه نزیكه‌ی (400) جار بزه‌ی دێتێ و پێده‌كه‌نێت. ئه‌گه‌ر له‌گه‌ڵ گه‌وره‌كان به‌راوردی بكه‌ین. ده‌بینین گه‌و‌ره‌كان له رۆژێكدا ته‌نیا (14)جار پێده‌كه‌نن. ئه‌مه جیاوزایه‌كی زۆره، هه‌روه‌ك ئه‌وه‌ی كه خه‌ڵكی تاكو به‌ته‌مه‌نتر ده‌بێ بزه‌ی له‌بیر ده‌چێته‌وه! ئایا ئه‌م پرسیاره‌تان له خۆتان كردووه؟ ئایا ده‌توانم زۆر پێبكه‌نم؟ ئایا ده‌توانم به‌ئاسانی پێبكه‌نم؟ ئایا ده‌توانی به شێوه‌یه‌كی ئاسایی، به‌تایبه‌تی له‌گه‌ڵ هاوسه‌ره‌كه‌ت پێبكه‌نی؟ ئایا له‌گه‌ڵ خێزانه‌كه‌ت زۆر پێده‌كه‌نی؟ هه‌وڵده دوانوكته‌ی كه سێكی خێزانه‌كه‌ت یان هه‌ڵوێستێكی خۆشی كه له‌گه‌ڵیان و هه‌ڵوسیتی خۆت به‌رامبه‌ریان بێته‌وبیرت. ئایا پێكه‌نی یان ته‌نیا هه‌ربه بزواندنی لێوه‌كان و هه‌ڵته‌كانی شانه‌كانت وازت هێنا؟ هه‌وڵده به‌شێوازێكی دیكه بپرسی، به‌ڵكو خێراترو روونتر وه‌ڵامی بده‌یته‌وه. ئایا كاتێك له‌گه‌ڵ هاوسه‌رو خێزانه‌كه‌ت پێده‌كه‌نی ئه‌رك ده‌ده‌یه به‌رخۆت یان به زه‌حمه‌تی پێده‌كه‌نی؟ رات چیه له هۆی ئه‌و زه‌حمه‌تیه؟ وه‌ڵامه‌كه‌ت مه‌ودای نزیكی یان دوری پله‌ی كرانه‌وه‌ت له گه‌ڵیان یان چالاكی به‌رامبه‌ریان دیاریده‌كات. بفه‌رمون له‌گه‌ڵ ئه‌م رووداوه، پێكه‌نینی زۆری هاوسه‌رێك سه‌رنجی ڕاكێشام؟ لێم پرسی ئایا به هه‌مان شێوه له‌گه‌ڵ خێزانه‌كه‌ت پێده‌كه‌نیت؟ بێده‌نگ بوو، پاشان وتی: ناتوانم به‌مجۆره له‌گه‌ڵیان پێبكه‌نم، له‌به‌ر ئه‌وه‌ی ده‌بێته هۆی دابه‌زینی پله‌وپایه‌و رێزم له پێش چاویان. له ئه‌نجامدا له‌وانه‌یه ترسیان لێم بشكی چونكه به‌هۆی ئه‌و ترسه‌یه كه ره‌فتاریان كۆنترۆڵده‌كه‌م و هه‌ڵسوكه‌وتیان رێكده‌خه‌م.\nئه‌ی هاوسه‌ركا‌نتان؟ ئایا ئه‌وان له ره‌فتاری ئێوه رازین؟ له‌سه‌رپێنه‌كه‌نین و گاڵته نه‌كردن له ماڵه‌وه؟\nوتیان : له‌راستیدا هاوسه‌ره‌كه‌م زیاتر له‌گه‌ڵ منداڵه‌كان گاڵته ده‌كه‌ن. پێمان خۆشه ئێمه‌ش ئاوا بسازیێین. به‌ڵام كۆتو‌به‌ندی كۆمه‌ڵایه‌تی و ده‌روونی میراتی رێگرمانه.\nئێستا په‌یام له‌م چیرۆكه ئه‌وه‌یه كه بزانین بزه و پێكه‌نین چه‌ند ئاسانه به‌ره‌چاوكردنی ئه‌م رێنماییانه‌ی خواره‌وه :\nده‌توانین مه‌شقێكی ساده ئه‌نجام بده‌ین و ئه‌وشته‌ی كه كه‌سانی دیكه هه‌ستی پێده‌كه‌ن تۆماری بكه‌ین. مه‌شقه‌كه دوو قۆناغه :\nقۆناغی یه‌كه‌م : به‌روویه‌كی گرژومۆن سه‌یری ئاوێنه بكه‌ن.\nقۆناغی دووه‌م : به‌روویه‌كی بزه‌وپێكه‌نین سه‌یری ئاوێنه بكه‌ن.به‌د‌ڵنیاییه‌وه ئه‌وه‌ی له قۆناغی یه‌كه‌م تۆماری ده‌كه‌ین له هه‌ستو سۆزی خه‌ڵكی به‌رامبه‌رمان زۆر جیاوازه به‌رامبه‌رمان وه‌ك له قۆناغی دووه‌م.\nهه‌ستوسۆزی ئیجابیو رووی به خه‌نده و پرله‌بزه "مسۆگه‌ر ئاسۆده‌یی و ئارامیو گونجان و متمانه‌و ئازایه‌تی له ده‌رووندا جێ ده‌هێڵێت. له كاتێكدا هه‌ستوسۆزی سلبی رووی گرژومۆن، هه‌ست به نه‌نگی و نائاسوده‌یی و ترس و گومان له ده‌روونا جێ ده‌هێڵێت.\nكه‌واته ئێستا ده‌زانین كاتێك خه‌ڵكانی دیكه سه‌یری رواڵه‌تمان ده‌كه‌ن هه‌ستیان چۆن ده‌بێت به‌رامبه‌رمان.\nدوای ئه‌و مه‌شقه ساده‌یه، پێویسته له‌گشت ئه‌و بۆ چوونه هه‌ڵانه خۆت رزگار بكه‌ی كه پێكه‌نین به‌هۆی دابه‌زاندنی پله‌و پایه‌و ڕێز ده‌زانی بگه‌یته ئه‌و قه‌ناعه‌ته كه پێكه‌نین كلیلی كێشكردنی دڵی كه‌سانی دیكه‌یه.\n- گوێ له نوكته‌ی كه‌سانی دیكه بگره‌و پێبكه‌نه. \n- نوكته‌ی خۆش له‌به‌ربكه‌و بۆ تاكه‌كانی خێزانت بیگێڕه‌وه.\n- به‌رووی هه‌موو كه‌س پێبكه‌نه. بیناسی یان نه‌یناسی.\n- له گه‌ڵ منداڵه‌كان بچۆ بۆ شوێنی خۆشو رابواردن.\nپه‌سنی خۆت بده ئه‌و كاته‌ی به رووی كه‌سانی دیكه پێده‌كه‌نی و بڵێ ئه‌مه شتێكی جوانه. سه‌رزه‌نشتی خۆت بكه كاتێك گرژومۆن ده‌بی و بڵێ ئه‌مه شتێكی خۆش نییه.\nخودای گه‌وره راست ده‌فه‌رمووێ (ولو كنت فظاً غليظ القلب لانفضوا من حولك، واستغفرلم وشاورهم فى الامر).\nهه‌روه‌ك پێغه‌مبه‌ر صلی الله علیه وسلم خاوه‌ن دڵێكی نه‌رم و لێبورده و چاك بووه. هه‌ر ئاوا گه‌وره‌ی خێزان و هاوسه‌ر پێویستیان به‌و ئامۆژگاریه هه‌یه، بۆ ده‌ستخستنی دڵی ئه‌ندامانی خێزان به‌رده‌وام پارێزگاری له بزه‌ی سه‌ر لێوت بكه، خێزانه‌كه‌ت ده‌پارێزیت.....\nموضوع: رد: شوێنه‌واری پێكه‌نین له ماڵه‌وه الثلاثاء 01 ديسمبر 2009, 10:02 pm\nموضوع: رد: شوێنه‌واری پێكه‌نین له ماڵه‌وه الأربعاء 02 ديسمبر 2009, 5:18 pm\nهيوادارم جيزى ليوه ربكرن


کچانی گەرمیان بە هونەرەکەیان شوێنە گشتییەکان دەنەخشێنن\n- 8/18/2019 11:29:00 AM 2391 جار خوێندراوەتەوە\nکچانی گەرمیان بەفڵچەکانی دەستیانەوە شوێنە گشتییەکان رەنگ دەکەن، ئەوان ئەگەرچی ڕێگرییان بۆ دروستبوە، بەڵام دەڵێن، "کۆڵ نادەین".\nئەڤین عەلی، تەمەن 27 ساڵ، دانیشتوی کەلارە، ئەو دەرچوی بەشی هونەرە جوانەکانی کفرییە، نزیکەی نۆ ساڵە دەستیکردوە بە وێنەکیشان، ئەڤین فڵچەییەکی بەدەستەوەبو لەگەڵ هاوڕێ کوڕەکەیدا وێنەکانی رەنگ دەکرد و جارجار عەرەقی نێو چاوانی دەسڕی.\nئەڤین بە خەندان-ی وت، "نزیکەی نۆ ساڵە دەستمکردوە بە وێنەکێشان، ئەگەرچی لە پێشوتردا خوێندکاری ئەو بەشە بوم، دوای تەواوبونی خوێندنم دەستمکردوە بەکار بۆ شوێنەگشتیەکان، هەر شوێنێك کە گونجاوبێت بۆ هونەرەکە، کاری تێدادەکەین".\nئاماژەی بەوەشکرد، "لەگەڵ هاوکارەکانم کارەکانمان ئەنجام دەدەین، زۆرجار لەگەڵ گۆڕینەوەی ڕاوبوچونەکاندا ڕەنگەکان جوانتر دەنەخشێنیین، لەسەرەتای کارکردنمدا روبەڕوی قسە و قسەڵۆکی نێو کۆمەڵگە دەبومەوە، بەڵام پێویستە کۆڵ نەدەین و بەردەوام بین".\nئەڤین دەڵێت، پشگیریی ماڵەوە بۆ هەمو کچێك زۆر گرنگە، "ماڵەوەمان دایک و باوکم هاوکاری زۆرێك لە ئیشەکانی منن"، پێدەچێت ئەوەش نهێنی بەردەوامبونی ئەو وێنەکێشە کچەی گەرمیان بێت.\nیەکێکی دیکە لەو کچانەی دیوار و شوێنە گشتیەکان رەنگ دەکات ناوی ئەفراح ئیبراهیم-ی، ئەو تەمەنی 41 ساڵە و دانیشتوی کەلارە.\nئەفراح چیرۆکی ژیانی بۆ خەندان باس دەکات و دەگێڕێتەوە، "لە منداڵییەوە حەزم لە کاری وێنەکێشان کردوە بەهۆی ئەوەی خاوەن پێداویستی تایبەت بوم، لە پەیمانگای هونەرە جوانەکانی کفری وەریان نەگرتم!، بەڵام من بەردەوام بوم لە کارکردن و کردنەوەی پیشەنگاکانم".\n"زۆرم پێناخۆش بو بەهۆی بارودۆخمەوە کە خاوەن پیداویستی تایبەتم وەریان نەگرتم، بەڵام من کۆڵم نەدا و بەردەوام بوم لە کارەکەم و پێشەنگای هاوبەشم دەکردەوە"، ئەفراح ئیبراهیم وایوت.\nئەفراح بەباوەڕ بەخۆبونەوە و بە ورەیەکی بەرزەوە وتیشی، "زۆر روبەڕوی گرفتی نەفسی بومەوە، بەڵام گوێم پێینەدا، خەڵكی پێیان سەیر بو بەزەییان پێمدا دەهاتەوە، کە من کار دەکەم، بەڵام من زۆر خۆم لە کەسێکی بێدەسەڵات بەهێزتر دەبینم".\nئاسۆ فوئاد، بەڕێوبەری کتێبخانەی ڕزگاری، یەکێکە لەو کەسانەی کە ئەڤین و ئەفراح، جێگاکەیان بۆ نەخشاندوە دەڵێت، "ئافرەت بەوردی و بە سەلیقەی جوانترە و دەتوانن کارەکانی خۆیان ئەنجام بدەن، بەفلچە و بۆیەکانیان بەوردی کارەکانیان سیمایەکی جوانتریان داوە بەکتێبخانەکەمان".\nلەکەلار هەڵمەتێکی واژۆکۆکردنەوە بۆ نوسینەوەی دەستور بەڕێوەدەچێت


کۆمپانیای Sony کار لەسەر درووستکردنی مۆبایلێکی زیرەک دەکات بە خاوەن 6 کامێراوە – کەی ئای تی ئێن\nسۆنی 11, حوزه‌یران 2019\nکۆمپانیای Sony کار لەسەر درووستکردنی مۆبایلێکی زیرەک دەکات بە خاوەن 6 کامێراوە\nلە دوای بەرهەمهێنانی ژمارەیەکی زۆر لە مۆبایلەکان بە خاوەن 3 کامێرا و بەردەوامبوون لە بەرهەمهێنانیان تاوەکو ئێستا، ژمارەیەک کۆمپانیای بەرهەمهێنەر مۆبایلی خاوەن 4 کامێرایان هێنایە بوون. وە لە سەرەتای ئەمساڵیشدا کۆمپانیای Nokia مۆبایلی Nokia 9 PureView ـی بە خاوەن 5 کامێراوە ڕاگەیاند. دەنگۆ هەیە کە کۆمپانیای Sony کار لەسەر بەرهەمهێنانی مۆبایلێکی زیرەک بکات بە خاوەن کامێرای زیاترەوە.\nبە پێی هەژماری .Max J لە تویتەر، لە جریوەیەکدا ئاماژەی بەوە داوە کە لە لایەن کۆمپانیای Sony ـییەوە گوێی لێ بووە کە کۆمپانیاکە کار لەسەر بەرهەمهێنانی مۆبایلێکی نوێ لە زنجیرەی Xperia دەکات بە خاوەن 6 هاوێنەی کامێراوە لە پشتەوە. ئاماژەشی بەوە داوە کە مۆبایلەکە خاوەن 2 هاوێنەی کامێرا دەبێت لە پێشەوە.\nئەو ژمارە زۆرەی هاوێنەی کامێراکان مانای ئەوە دەگەیەنێت کە مۆبایلەکە توانای بەردەستخستنی وێنەیەکی جۆرایەتی بەرزی دەبێت. وا چاوەڕوان دەکرێت کامێرای سەرەکی مۆبایلەکەی Sony لە جۆری wide-angle بێت و کامێرایەکی دیکە تایبەت بە نزیککردنەوە بێت لەگەڵ کامێرایەکی یەک ڕەگدا بۆ باشترکردنی وێنەدانەوەکان لە دۆخە ڕووناکییە کەمەکان و جیاکردنەوەکاندا.\nتاوەکو ئێستا هیچ زانیارییەکی فەرمی دەربارەی مۆبایلەکە و ڕێکەوتی ڕاگەیاندنیەوە بوونی نییە.\nوێنەی بابەتەکە و جریوەکە تەنها نموونەیەکی درووستکراوە لەسەر بناغەی هێنانە بەرچاو.\nتاگەکان Camera Sony Xperia سۆنی کامێرا مۆبایلی زیرەک هەواڵ


وەک پێداچوونەوەی ١٢:٥٣، ١٤ی تشرینی دووەمی ٢٠٢١\n١٢ بایت سڕایەوە ، ٢ months ago\nوەک پێداچوونەوەی ٠٦:٥٤، ١٤ی تشرینی دووەمی ٢٠٢١ (دەستکاری)\nوەک پێداچوونەوەی ١٢:٥٣، ١٤ی تشرینی دووەمی ٢٠٢١ (دەستکاری) (پووچەڵکردنەوە)\nئۆفیس واتە دیوان، officialیش ئەبێتە دیوانی. ئەم وشەی «فەرمی»یە چییە؟ لە ڕووی چاوگی «فەرموون»ەوە دروست کراوە؟ دەی کاتێ وشەمان بووە بۆ وشەی نوێیان ساز کردووە؟ زمانی دیوانی واتە زمانێک لە دیوانا بەکار دێ. من ئەوەم پێ باشترە. -[[بەکارھێنەر:Aza|Aza]] ([[لێدوانی بەکارھێنەر:Aza|لێدوان]]) ١٥:٣٢، ١٣ی تشرینی دووەمی ٢٠٢١ (UTC)\n:کاکە ناکرێت سەر لەبەری فەرھەنگ بگۆڕین، کێشەمان لە ڕەسمی و فەرمی بوو. ئێستا دیوانیشی بۆ زیاد بکەین؟ وشە چۆن ھاتووە ئەوە ئەرکی ئێمە نییە لێرە لەبەریەکی ھەڵوەشێنین. ئێستا وشەی فەرمی و ڕەسمی ھەن، و ئەوانەشن کە لە سەرچاوەکان بێ کێشەنووسراوەکان بەکارھاتوون. ناکرێ ھەموو شت ڕەتبکرێتەوە. ویکیپیدیا جێی ئەوە نییە. ئەگەر کەسێک پێی وایە زمان کێشەی ھەیە با لە پەروەردە و فەرھەنگەکانەوە چاکی بکات نەک ویکیپیدیا بکاتە مەیدانی ئەو کارە. ویکیپیدیای لووڕی تەنیا لەسەر ئەوە داخرا کە بە ئەلفوبێیەک دەنووسرا کە ھەندێک ئاخێوەری پێیان وابوو نامۆیە، با کارێک نەکەین ئەم ویکییەش بە شوێنێک بگات کەس لێی حاڵی نەبێت و دابخرێت. ھەر ئێستا زۆر وشەی تێخراوە کە خەڵک لێیان حاڵی نابێت. [[بەکارھێنەر:Serchia|'''سەرچیا''']] — ٢٣:٢٥، ١٣ی تشرینی دووەمی ٢٠٢١ (UTC)\n:: زمانی دیوان کەس بەکاری ناهێنێت، بڕوانە کورمانجیش هەر ئەوەی ئێستایە. لەبڕی درێژکردنەوەی وتووێژەکە دوو سەرچاوە بۆ وتارەکە زیاد دەکەم. [[بەکارھێنەر:Kushared|Kushared]] ([[لێدوانی بەکارھێنەر:Kushared|لێدوان]]) ٠٦:٥٤، ١٤ی تشرینی دووەمی ٢٠٢١ (UTC)\nوەرگیراو لە «https://ckb.wikipedia.org/wiki/تایبەت:MobileDiff/862965»


بەکارھێنەر:ArkanEN123 - ویکیپیدیا، ئینسایکڵۆپیدیای ئازاد\nJoined ٣ی نیسانی ٢٠٢٠\n— ویکیپیدیاوان ♂ —\n(١٩٩٩-١٢-٢١) ٢١ی کانوونی یەکەمی ١٩٩٩ (تەمەن ٢١ )\n٢ (کوردی، ئینگلیزی)\nپەروەردە و پیشە\nقوتابی کۆلێژ/بەشی ئینگلیزی\nھیوایەت و باوەڕ\n١٤ی نیسانی ٢٠٢٠\n٣ی نیسانی ٢٠٢٠\nناوم ئەرکانە و زمانی یەکەمم کوردییە. خوێندکاری بەشی ئینگلیزیم لە زانکۆی گەرمیان. بووم بە نووسەری ویکیپیدیای کوردی بۆ ئەوەی بەژداریم ببێتە خزمەتێکی بچووک بۆ ئەو زمانەی بۆ ھەموو ژیانم بەکارمھێناوە بەبێ ئەوەی ھیچ ھەوڵم دابێ بۆ فێربوونی.\nلانەی ئەوینم سەرچاوەی ژینم\nکوردستان ھەر تۆی چارەی برینم\nئەو وتارانەی دروستیان دەکەم زیاتر ژیاننامەن و بەزۆری پەیوەندیدارن بە وڵاتانی ڕۆژاوا و وڵاتانی ڕۆژھەڵاتی ئاسیا. جگە لە ژیاننامە وتاری مێژووی، جوگرافی، پەیوەندیدار بە فیلم و موزیک دەنووسم لەگەڵ وتاری پەیوەندیدار بە کوردستان.\nبەشدارییەکانم لە xtoolsــەوە، لە ویکیپیدیاوە\nئەو پەڕانەی من دروستم کردوون\nدرووستکردنی شازادە دایانا (وتاری ھەڵبژێردراو)\nئاماری ویکیپیدیای کوردیی ناوەندی\n٤٧٬٠٩٤ ٣٤٬٩٧٣ ١٬٣٩٧ ٧ ٤٦ ١٢\nلە زۆرینەی ئەو زمانانەی ویکیپیدیا تێیاندا بەردەستە نا ھاوسەنگی ھەیە بەرامبەر بە ڕەگەزی مێ لە ڕووی ژمارەی وتارەکانەوە. لە ویکیپیدیای کوردیدا ھۆکارەکەی بۆ ئەوە دەگەڕێتەوە، بەپێی ئەوەی دەردەکەوێت، ڕێژەی ئەندامانی ڕەگەزی مێ بەرامبەر بە نێر کەمترە (بۆچی؟) ھەر بۆیە ئەم نا ھاوسەنگییە درووست بووە. ئامانجی من ئەوەیە بە درووستکردنی وتار لەسەر کچان و ژنان ئەم نا ھاوسەنگییە کەم بکەمەوە.\nئەو وتارانەی لەسەر ژنان درووستم کردوون\n٣٥٪ لە ئامانجی گەیشتن بە ١٠٠٫٠٠٠ وتار تەواو بووە و تا ئێستا ٣٤٬٩٧٣ وتار لە ویکیپیدیای کوردی دروستکراون.\n١ ساڵ، ٦ مانگ و ١٨ ڕۆژە لە ویکیپیدیادا بەشداری دەکات.\nئەم بەکارھێنەرە لە كوردستان دەژی.\nئەم بەکارھێنەرە، تویتەر بەکاردەھێنێت.\nئەم بەکارھێنەرە سیستەمی ئەندرۆید بەکاردەھێنێت لەسەر مۆبایلەکەی.\nئەم بەکارھێنەرە خوازیاری ئازادکردنی عەبدوڵڵا ئۆجەلان لە لایەن دەوڵەتی تورکیاوەیە.\nئەم بەکارھێنەرە داوای دامەزرانی دەوڵەتێکی کوردیی سەربەخۆ دەکات لەسەر هەموو خاکی کوردستان.\nوەرگیراو لە «https://ckb.wikipedia.org/w/index.php?title=بەکارھێنەر:ArkanEN123&oldid=800345»\nدواجار لە ١٢:٣٢ی ٢٣ی حوزەیرانی ٢٠٢١ دەستکاری کراوە\nئەم پەڕەیە دواجار لە ١٢:٣٢ی ٢٣ی حوزەیرانی ٢٠٢١ نوێ کراوەتەوە.


نێچيرڤان بارزانى له‌گه‌ڵ جێمس جێفرى كۆبووه‌وه\nشوان به‌رزنجی 18/06/2019 - 16:01 بڵاوکراوەتەوە لە ڕاپۆرت\nلە دوو مانگی داهاتوودا، حكوومەت هەموو ئەو موڵكانەی لەجیاتی قەرزی بازرگانی بە رەهن وەری گرتوون، دەیانفرۆشێت. بەرپرسێكیش ئاشكرای دەكات، بازرگانان وەكوو پێویست قەرەكانیان نەگەڕاندووەتەوە، بۆیە رێكاری یاسایی لە دژیان دەگیرێتە بەر.\nمەلایاسین مەحموود، گوتەبێژی یەكێتیی وەبەرهێنەران بە (باس)ی راگەیاند، ئەو قەرزەی ساڵانی پێشوو حكوومەت بە بازرگانانی داوە، زۆری ماوە بگەڕێندرێتەوە، گوتی: "سەرۆكی حكوومەت بڕیارێكی گرنگی بۆ كەرتی تایبەت دەركردووە، بەوەی ئەو كۆمپانیا و بازرگانانەی قەرزی بازرگانیی حكوومەتیان لایە، دەتوانن بە چەكی بەڵێندەران قەرزەكانیان بدەنەوە، ئەمەش وای كردووە بەها بۆ ئەو چەكانە بگەڕێتەوە".\nبەپێی بڕیارێكی وەزارەتی دارایی بێت، دەبێت تاوەكوو 20ی 8 ی 2019 بازرگانەکان قەرزەكانیان بە چەكی بانكە بازرگانییەكان بگەڕێننەوە.\nجەختیش كراوەتەوە كە دەبێت تاوەكوو ئەو وادەیە هەموو قەرزەكان بگەڕێننەوە، ئەگینا رێكاری یاسایی بەرامبەریان دەگیرێتە بەر.\nمەلا یاسین روونی كردەوە، چاوەڕوانیی ئەوەیان هەیە لە كابینەی تازە، كێشەی وەبەرهێنەران و بازرگانان چارەسەر بكرێت.\nزیاتر لە 2 هەزار و 700 بازرگان و سەرمایەدار، كە لەنێویاندا سەرمایەداری زۆر گەورە هەن، قەرزی بازرگانییان وەرگرتووە.\nسەرچاوەیەكی بەرپرس لە بانكە بازرگانییەكانی هەرێمی كوردستان بە (باس)ی راگەیاند، لەگەڵ ئەوەی ئاسانكاری بۆ بازرگانان كراوە، کە بە چەك قەرزەكانیان بگەڕێننەوە، بەڵام رێژەیەكی كەمی قەرزەكانیان داوەتەوە، گوتیشی: "نزیكەی چوار مانگ بەسەر بڕیاری گەڕانەوەی قەرزی بازرگانی لە رێگەی چەك تێدەپەڕێ، بەڵام بڕێكی ئەوتۆ لە قەرزەكە نەگەڕێندراوەتەوە".\nجەختیشی كردەوە، ئەو كۆمپانیا و بازرگانە گەورانەی قەرزی زۆریان لەلایە، تاوەكوو ئێستا قەرزەكانیان وەكوو پێویست نەگەڕاندووەتەوە، گوتیشی: "ئەگەر تاوەكوو 20ی8 قەرزەكانیان نەگەڕێننەوە، ئەوە ئەو موڵكانەی لەجیاتی قەرز رەهن كراون، دەخرێنە موزایەدەوە و دەفرۆشرێن".\nبەپێی زانیارییەكان، لەدوای بڕیارەكەی وەزارەتی دارایی، تاوەكوو ئێستا تەنیا 40 ملیار دینار بۆ حكوومەت گەڕێندراوەتەوە، بەمەش 690 ملیار دیناری قەرزی بازرگانان ماوە بگەڕێندرێتەوە.\nبازرگان و خاوەن كۆمپانیا هەیە، لەسەرووی 3 ملیار دینار قەرزى حكوومەتى لايە.\nپێشووتر لە چاكسازییەكانیدا، لە دوو نووسراودا سەرۆكایەتیی ئەنجومەنی وەزیران جەختی كردبووەوە، دەبێ ئەوانەی پارەكەیان بە قەرز وەرگرتووە، تا كۆتایی 2016 پارە بۆ حكوومەت بگەڕێننەوە، بەڵام جێبەجێ نەكرا.\nبەرپرسەكەی بانكە بازرگانییەكان جەختی كردەوە، سەرمایەدارەكان گوێیان بە گەڕاندنەوەی قەرزەكان نەداوە، گوتیشی: "چەند ساڵە سوودەكانی سەر قەرزەكانیشان نەداوەتە حكوومەت".\nبەپێی زانیارییەكان، ئەو رەهنانەی لەجیاتی قەرزەكان وەرگیراون، بەهاكانیان كەمترە بەراورد بەو قەرزانەی دراون.


مرۆڤێک لە بیرى دەچێ بژى - قەڵەم\n"من لە نورى خۆمدا دەژیم،\nئەو پڕشنگانە دەنۆشم لێم دەبنەوە"\nلەناوکى گوڵە مێلاقە دایە\nلە گریانى ئەو زەردەخەنەیە دەخواتەوە\nلەچاوى بارانیى ئەودا\nتەمەن وێنەى هێڵێکە\nلە شووشەى شکاوى شەراب هەڵبەستراون\nچ دەبێ ئەگەر بڕیار بدەین\nلە ئاوى پێخوستى دڵە شکاوەکان بخوێنەوە؟\nسەرم بە سێبەرى\nپیاوە بێ سێبەرەکە کردبوو\nپەنجەم بە ئاگر لە گۆ چوو بوون\nئەوە، ئەو ڕۆژە\nخونکارى ژیانى لێ دەتکێ.\nلەمڕۆوە چاوەڕێى خۆرهەڵاتن ناکەم\nلەمڕۆوە بەپێى پەتى\nبەناو خوناوى مێرگ و کوێستانان ڕادەکەم\nئەوەتا شوان لە بناریدا ڕەش دەچنەوە\nئەو ماهە چ سانتایێکى پێوە ماوە\nلە خوێنى مەییو دەچێ\nئەو ماهە سوێند دەخۆى کاغەزى قومارە\nبەدەست قوماربازێکى شڵەژاوى دۆڕاوەوە.\nشەختە گیانى بەشارەوە نەهێشووە\nتا ئێستا نازانین\nلەو دیو ئاستانە\nچ دەبێ، چ دەگوزەرێ.\nئەوە چ کارێکە\nلەگەڵ کازیوە هەستى\nبۆ پاسەوانى کوێر بنووسییەوە؟\nئێستا مۆسیقا لە ڕەشەباوە دێ\nتریفە بەشیعر دەدوێ\nبێ هاوتایە ئاوێنە\nدۆست و نەیار\nخۆیانى تیا دەبیننەوە.\nلێم دوور مەکەوە\nئەمساڵ گوڵ دەردەکەم\nگوڵى سوور، زەرد ، سپى\nدەستى یەکتر دەگرین\nهەستمان پێ ناکەن\nبەسەرى پەنجەکانمان ڕێ دەکەین\nدەڕۆین تا لەو سنوورە لەعنەتییە دەپەڕینەوە.\nلە نیگەرانى ژنێک دەچێ\nعەشق تاوى بۆ هێناوە\nئەسڵى مەسەلە ئەوەیە\nدوور لە دەق\nدوور لە دەقنووس\nدوور لە ئاهەنگى کز\nدوور لە بەزمى ئاهەنگێڕان\nڕێگاى لمى بیابانى گرتبوو\nچاو لە خوێن\nبەدواى شوێنپێى (با) وە بوو\nدوور لە دەق ، لە دەقنووس.\nدوور لە ئاهەنگ ، لە بەزمى ئاهەنگگێڕان.\nبەقەد تەمەنى کەوانەى\nسەر چاوەکانت بوو\nمەبەستم ئەو دوو ئەستێرەیە\nبە ڕۆژیش دەدرەوشێنەوە.\nئەو شەوە چەند درێژ بووەوە خوایە\nبۆچى ڕەنگى لە ڕوواندا نەماوە\nخوایە ، میلى سەعاتەکان بۆ وەستاون\nبەو شەوە بۆچى چاوبز لێم دەڕوانن.\nخەمەکانمان لە شەبەنگێک دەچن\nلە سمکۆڵى ئەسپ و\nئاسۆى لێڵدا دەردەکەون\nسەرابە ئەو خۆشەویستییە.\nنازانم بۆچى ، لەبەر خۆمەوە


نه‌خشه ڕێگایه‌ک بۆ شنگال – د. هێمن سەیدی – Rojpress| ڕۆژپرێس\n2017/03/11 2017/03/11 Rojpress\nنه‌خشه ڕێگایه‌ک بۆ شنگال – د. هێمن سەیدی\nپێشه‌کی: ڕاسته کورد قۆناغێکی مێژوویی تێپه‌رده‌کا و دوای سه‌د ساڵ خه‌ریکه به ئاواته‌کانی بگات، به‌ڵام ده‌سپێکی ئه‌م قۆناغه شه‌ڕی داعش نه‌بووه، به‌ڵکوو نیزیک به بیست ساڵه ئه‌م قۆناغه ده‌ستی پێکردووه. ڕه‌نگه ئێستا زۆر که‌س به‌م قسه‌یه توره بن که بلێم بیست ساڵه کورد گه‌مه به هێزه ناوچه‌یه‌کان ده‌کات.\nڕاستیش ده‌که‌ن، له یه‌که‌م نیگادا ئێستا هێزی کورد وێده‌چێ زیاتر دابه‌شبووبێ به سه‌ر دوو جه‌مسه‌ری ئێران و تورکیه‌دا، بەڵام له روانینێکی قوولتر و درێژماوه‌تردا، ده‌بینین که راست به پێچه‌وانه، بیست ساڵه به‌شێکی به‌رچاوی ده‌سکه‌وته‌کانی کورد به‌رهه‌می نه‌زانین و ململانه‌ی ئێران و تورکیه بووه، واته ئه‌گه‌ر بیست ساڵ پێش، ئێران و تورکیه ستاتوسی جیهانی ئه‌مڕۆی حکومه‌تی هه‌رێم و پێگه‌ی ناوچه‌یی په‌که‌که‌یان دیبا، هیچکات ڕێگه‌ی بیست ساڵ پێشوویان نه‌ده‌بری.\nچه‌ند ڕۆژ پێش له وتووێژێکی کانالێکی فارسیدا گوتم که وه‌زعی ئێستای کورد له به‌رنامه‌ی هیچکام له هێزه‌کانی ناوچهدا نه‌بوو و به مێشکی خۆیان پێیان وابوو به کارتی کورد کایه ده‌که‌ن، بەڵام کاتێک وه‌خۆهاتنه‌وه که له لایه‌ک کورد له دوو قاڵبی حکومه‌تی هه‌رێم و بزاڤی په‌که‌که دا بونه‌ته دوو ئه‌کته‌ر و دوو هێزی دیفاکتۆ له ناوچه‌که‌دا، له لایه‌کی دیکه‌وه، زۆرهێزی گه‌وره‌ی جیهانی هاتوونه‌ته ناو گه‌مه‌که و بونه‌ته دۆستی کورد و ته‌نانه‌ت بەپیلانی هاوبه‌شیش تازه ئێران و تورکیه هیچیان پێناکرێت.\nکورد ئێستا له سایه‌ی شه‌ڕی داعشه‌وه دۆستانی وه‌کوو ڕوسیه و ئامریکا و ئوروپای هه‌یه و چاره‌نوسی کورد تازه له پته‌ی ئیران و تورکیه ده‌رچووه.\nئێران به ده‌ستی خۆی روسیه‌ی هێنا ناوکێشه‌کان و ئێستا روسیه بۆته بڕیارده‌ری سه‌ره‌کی و ته‌نانه‌ت باس له خودموختاری کوردی ڕۆژئاوا ده‌کات. تورکیه‌ش یه‌ک به دوای یه‌ک پیلانه‌کانی پوچه‌ڵبۆته‌وه و ئاخر هیواشی که ترامپ بوو، به پوچ ده‌رچوو.\nئه‌وان ئێستا ته‌نیا یه‌ک کارتیان پێماوه که ئاخر یاری خۆیانی به دژی کورد پێبکه‌ن: شنگال! شنگال ئاخر کارتێکه که ده‌توانێ به نه‌زانینی کورده‌وه یاریه‌که به زیانی کورد و به به‌رژه‌وه‌ندی ئێران یا تورکیه یا به به‌رژه‌وه‌ندی هه‌ردوکیان بگۆرێ.\nچ بکه‌ین ئه‌م ئاخر کارته‌ش له چنگی ئێران و تورکیه ده‌ربهێنین و نه ته‌نیا پێشی شه‌رێکی مالوێرانکه‌ر له هه‌سته‌مترین قۆناغی مێژووی کورددا بگرین، به‌ڵکوو ئه‌و په‌ری لێهاتوویی و مودیرییه‌تی قه‌یران و توانای پوچه‌ڵکرنه‌وه‌ی پیلان له خۆمان نیشان بده‌ین.\nله‌م نوسراوه‌یه‌دا من نه‌خشه ڕێگایه‌ک پێشکه‌ش ده‌که‌م و زۆر مه‌منون ده‌بم که‌سانی شاره‌زا به ڕەخنه و تێبینی و پێزیادکرنه‌کانیان یارمه‌تیم بده‌ن.\nله‌م قۆناغه هه‌سته‌مه‌دا هه‌رکەس و مێدیایه‌ک بڵاوی بکاته‌وه و مه‌جالی باس و مناقشه و ده‌وڵه‌مه‌ندبوونی بره‌خسێنێ، زۆر سپاسی ده‌که‌م.\nیه‌ک: پێش ڕێگه چاره، شیکرنه‌وه‌ی دوو ته‌وه‌ری کێشه‌ی شنگال.\nشنگال و کێشه قووڵه‌که‌ی دوو ڕه‌هه‌ندی له خۆ گرتووه، هاوکات که له یه‌کتر جیان، بەڵام به باش و به خراپ، توانای تێکه‌ڵبوونیان هه‌یه که له قۆناغی ئێستادا پێم باشه جیا له یه‌کتر موعامەله‌یان له‌گه‌ڵ بکرێ.\nئه‌م دووانه بریتین له ڕه‌هه‌ندێکی ئه‌خلاقی- مروڤی و ڕه‌هه‌ندێکی سیاسی-جیۆپۆلیتیک.\nسه‌باره‌ت به کاره‌ساتی شنگال هه‌موومان ئاگادارین، بەڵام ڕه‌نگه هه‌موومان له رابردووی ئه‌و کاره‌ساته و چه‌ندین جار دووباره بونه‌وه‌یان و هه‌روه‌ها چۆنیه‌تی ده‌وری ئایین، به ئایینی کورده‌کانیشه‌وه، به وردی ئاگادار نه‌بین.\nلێره‌دا مه‌به‌ستم نیه باسی قوڵایی مێژوویی برینی شنگال بکه‌م هه‌ر ئه‌وه‌نده ده‌ڵێم ئێمه بۆخۆشمان له کاره‌ساته مێژوویه‌کانی کوردی ئیزیدى ده‌ورمان هه‌بووه و ئێستاشی له‌گه‌ڵ بێ هێندێک کوردی ناحاڵی و ده‌مارگرژ به چاوی کافر و غه‌یره کورد تەماشای ئیزیدىیه‌کان ده‌که‌ن.\nدیار نیه به ڕوونی ئه‌م ڕوانینه چه‌نده ده‌وری گێراوه له ئاخر کاره‌ساتی ئیزیدىیه‌کان و له وه‌ی که بەڕاده‌ی پێویست به‌رگریان لێنه‌کرا، بەڵام ڕوونه که په‌که‌که به خوێنی گەریلاکانی خۆی چ ده‌ورێکی گرنگی بۆ پێشگرتن له قووڵبونه‌وه و فراوانتربوونی کاره‌ساته‌که گێرا.\nئه‌م گرنگیه له مێژووی کورددا بۆ هه‌میشه تۆمار ده‌کرێ هه‌ڵبه‌ت ئه‌گه‌ر له به‌ر ته‌وه‌ری دووهه‌می کێشه‌که‌ی شنگال، پەکەکه له خۆی و له کوردی تێکنه‌دا.\nشنگال هاوکات گرنگیەکی ستراتیژیکی بۆ په‌که‌که و هاوپه‌یمانه‌کانی له ڕۆژئاوا هه‌یه. ئێستا شنگال ته‌نیا خاڵێکی سنورییه که ئیمکانی پێوه‌ندی ده‌سه‌ڵاتی خۆجێی ڕۆژئاوای به جیهانی ده‌ره‌وی سورییه پێکده‌هێنێ.\nباقی سنووره‌کان یا له لایه‌ن تورکیه و داعش و هێزه هاوپه‌مانه‌کانی تورکیه داخراوه و شه‌ڕیش له‌وان له ئارادایه، یا وه‌کوو سنو سمێلکا لەلایه‌ن حکومه‌تی هه‌رێمی کوردستانه‌وه داخراوه.\nئه‌م سنوره هاوکات داخران و کراوه بوونه‌که‌ی بۆ ئێران و تورکیه‌ش گرنگیەکی زۆری هه‌یه. جیا له کورد، به‌شێک له ناچه عه‌ره‌بییە‌کانی سوریه‌ش که له ژێر ده‌سه‌ڵاتی ئه‌سه‌د دان پێوسیتییان به کراوه‌بوونی ئه‌م سنوره هه‌یه، هاوکات تورکیه‌ش بۆ کامڵکردنی گه‌مارۆی ڕۆژئاوای کوردستان پێویستی بەداخستنی ئه‌م سنوره هه‌یه تا بتوانێ به حیسابی خۆی یا کوردی ڕۆژئاوا قڕ بکات یان تووشی شه‌ڕی حکومه‌تی هه‌رێمیان بکات.\nدوو: نه‌خشه ڕێگایه‌ک بۆ ڕه‌هه‌ندی یه‌که‌می کێشه‌ی شنگال له کاتی کاره‌ساتی ٢٠١٤ی شنگال هێزه‌کانی پارتی به‌رپرسی پاراستنی شنگال بوون که نه ته‌نیا ئه‌رکی خۆیان به باشی ئه‌نجام نه‌دان به‌ڵکوو هوشداریشیان به خه‌ڵکنه‌دا که لانی که‌م ئه‌وانیش وێرای پێشمه‌رگه‌کانی پارتی ڕابکه‌ن.\nدیتمان که هه‌زاران ژن و منداڵی ئیزیدى بوونه دیلی داعش. هاوکات هێزی پێشمه‌رگه‌ی پارتی زۆرینه‌یان له به‌شی کونسێرواتیو و داخراوی کۆمه‌ڵگای باشوررا هاتبوون که واته ئه‌م گومانه که ڕه‌نگه عه‌مدێک له وشیارنه‌کرنه‌وه‌ی خه‌ڵکدا بوبێ، زۆر دوور له عه‌قل نیه، بەڵام هاوکات هیچ به‌ڵگه‌یه‌ک له‌و پێوه‌ندیه‌دا به ده‌سته‌وه نیه.\nئه‌مه ئه‌رکی سه‌رشانی پارتیه که به نیشاندانی کارنامه‌یه‌کی سه‌رکه‌وتوو له ئه‌نجامدانی ئه‌رکی پاراستنی هاووڵاتیانی ئیزیدی بیسه‌لمێنێ که ڕووداوی ٢٠١٤ ته‌نیا هه‌ڵەیه‌ک بووه که هیچکات دوباره نابێته‌وه.\nهاوکات ده‌نگی ئیزیدییه‌کان گه‌یشتۆته گۆی خه‌ڵکی جیهان. ئێستا نه ته‌نیا کۆمه‌ڵگای کوردستان که کۆمه‌ڵگای جیهانیش له سه‌ر کێشه‌ی شنگال زۆر هه‌ستیاره و له ئه‌گه‌ری دووبارەبوونه‌وه‌ی هه‌ر هه‌ڵه‌یه‌ک، بۆ هه‌تاهه‌تایه ئیعتباری پارتی و حکومه‌تی هه‌رێم تێداده‌چێ.\nده‌کرێ لێژنه‌یه‌ک پێکهاتوو له خه‌ڵکی شنگال، له نوێنه‌رانی پارته سیاسیه‌کان و هه‌روه‌ها له چالاکانی مافی مروڤ چۆنیه‌تی ڕاده‌سکردنی ده‌سه‌ڵات بەهێزه‌کانی حکومه‌تی هه‌رێم و هه‌روه‌ها چۆنیه‌تی موعامەلەکرنی به‌رپرسانی شنگال له‌گه‌ڵ هاووڵاتیانی ئه‌م ناوچه‌یه له ژێر چاو‌دێری بگرێ.\nده‌رگای شنگالیش بۆ دامووده‌زگا جیهانیه‌کان وه‌کوو هیومه‌ن رایتس واچ و ئه‌منشتی ئینته‌رنه‌شنال ئاوه‌ڵا بێ، بەڵام ناکرێ هێزێک بەده‌ر له هێزی پێشمه‌رگه و حکومه‌تی هه‌رێمی کوردستان له شنگال بڕیارده‌ر بێ.\nشنگال به‌شێک له باشوری کوردستانه. کاتێک ئێمه حکومه‌تی هه‌رێم به باش و به خراپ، به به‌رپرس و وەڵامده‌ره‌وه‌ی ڕه‌وشی شنگال ده‌زانین، هاوکات نابێ به موازاتی هێزی هه‌رێم هێزی دیکه له بواری ئیجراییاته‌وه بوونی هه‌بێ.\nته‌نیا هێزی چاودێر و مه‌ده‌نی و مێدیایی و هه‌روه‌ها ئه‌و لێژنه‌یه‌ی که له سه‌رێ ئاماژه‌ی پێکرا ده‌توانی وه‌کوو چاودێر، به سه‌رکرده‌وه‌ی حکومه‌تی کوردستاندا له شنگال ئازادانه چالاکی هه‌بێ.\nسێ: نه‌خشه ڕێگایه‌ک بۆ ڕه‌هه‌ندی دووهه‌می کێشه‌ی شنگال هه‌ر وه‌ک له به‌شی یه‌کدا ئاماژه‌ی پێکرا شنگال ته‌نیا خاڵی پێوه‌ندی ڕۆژئاوای کوردستان و جیهانی ده‌ره‌وه‌یه، بەڵام چوون له خاکی هه‌رێمی کوردستان هه‌ڵکه‌وتووه ده‌سه‌ڵاته‌که‌ی ده‌بێ قانونه‌ن به ده‌ستی حکومه‌تی هه‌رێمه‌وه بێ.\nهاوکات حکومه‌تی هه‌رێمیش له سه‌ره‌تاوه موعامەله‌یه‌کی ساڵم و دروستی له‌گه‌ڵ ڕۆژئاوای کوردستان نه‌کردووه و سنوری له سه‌ر داخستن و ته‌نانه‌ت خه‌نده‌قی له چه‌ند خاڵی سنوری هه‌لکه‌ند. ئه‌م سیاسه‌ته نادۆستانه‌یه له دوو قۆناغدا و به دوو مه‌به‌ست ئه‌نجام درا.\nله پێشدا به مه‌به‌ستی مه‌جبورکردنی یەپەگه بۆ قبولی حزبه‌کانی نزیک به پارتی له ڕۆژئاوای کوردستان، دواتر له قاڵبی هاوپه‌یمانه‌تی له‌گه‌ڵ تورکیه و فشاری هاوبه‌ش به سه‌ر کانتونه‌کانی ڕۆژئاوادا ئه‌نجام درا.\nئه‌م سیاسه‌ته له سه‌ره‌تای ٢٠١٣ وه ده‌ستیپێکرد و بەشکستی دانوستانه‌کانی کۆنگره‌ی نه‌ته‌وه‌یی کورد گه‌یشته لوتکه، بەڵام ئێستا له ٢٠١٧دا ناوچه‌که و جیهان گۆڕاوه. ئێستا ڕۆژئاوا له لایه‌ن ئه‌مریکا و روسیه‌وه به شیوه‌ی دیفاکتو وه‌کوو ناوچه‌یه‌کی گرنگ ناسراوه، ئێستا تورکیه قورسایی پێشووی نه‌ماوه و وه‌کوو ئه‌سپێکی دۆڕاو، دوای ٦٠ ساڵ ئوروپا و ئامریکا به پێوه‌ندێکانیان له‌گه‌ڵ تورکیه‌دا ده‌چنه‌وه.\nپێشبینی ده‌کرێ تورکیه خراپتریشی به سه‌ر بێ. ئێستا که زلهێزه‌کان هاوکاری و یارمه‌تی یەپەگه و ڕۆژئاوا ده‌که‌ن ناکرێ حکومه‌تی هه‌رێم وه‌کوو یه‌که‌م ده‌سه‌ڵاتی کوردی جیهان، دوژمنایه‌تی ڕۆژئاوا بکات. با نه‌بنه دۆست و پشت و برای یه‌کتر، بەڵام دوژمنایه‌تی ئیتر هیچ مانا و پاساوێکی نه‌ماوه.\nبه‌تایبه‌تی دوای ڕاده‌سکرنه‌وه‌ی شنگال به حکومه‌تی هه‌رێم دەمی تورکیه‌ش داده‌خرێ و ناتوانی مانعی کردنه‌وه‌ی سنوری سمێلکا یا شنگال بێ.\nزۆر ئاساییه که دوو ده‌سه‌ڵاتی دراوسێ، ئه‌گه‌ر دۆست و هاوپه‌یمانیش نه‌بن، لانی که‌م پێوه‌ندی ئاساییان هه‌بێ و هاتووچۆی تیجاری و ئابورییان هه‌بێ.\nدره‌نگ یا زوو کێشه‌ی سورییه کۆتایی پێدێ، که‌مترین ده‌سکه‌وتی کوردی رۆژئاوا، حکومه‌تێکی خودموختار و ده‌سه‌ڵاتێکی خۆجێی ده‌بێ.\nناکرێ ئه‌وکات بگه‌ڕێینه‌وه بۆ ئه‌م ڕۆژانه و بلێین فه‌رموون سنورمان کراوه‌یه.\nله هه‌مووی گرنتر، ڕۆژئاوای کوردستان له قاڵبی فیدراتیوی باکوری سوریه‌دا ده‌ستی به ده‌ریای ئازاد ڕاده‌گات و ده‌کرێ زۆر له تورکیه کانالێکی باشتر و ئه‌مینتر بێ بۆ هه‌نارده‌کردنی نه‌وتی باشور.\nتورکیه ئه‌سپی دۆراوه، چاوه‌رێ نین حکومه‌تی هه‌رێم وێرای ئوروپا و ئامریکا به ئاشکرا پشتیوانی کورد بکات و به تورکیه نا بلێ، بەڵام چاوه‌ڕێیه‌کی بەجێیه که باڵانسی پێوه‌ندی خۆی له‌گه‌ڵ تورکیه و ڕۆژئاوای کوردستان ڕابگرێ.\nئه‌نجام: له بیست ساڵی ڕابردوودا کورد بەقه‌ت هه‌شتا ساڵی پێشتری ده‌سکه‌وتی هه‌بووه. بەپێچه‌وانه‌ی ڕوانینی سه‌تحی، کورد زیاتر له ململانه‌ی هێزه‌کانی ناوچه که‌ڵکی وه‌رگرتووه تا ئه‌وه‌ی که ئه‌وان یارییان به کورده‌وه کردبێ.\nبیست ساڵ پێش ئێران و تورکیه بیریان له ئه‌مڕۆی خۆیان و کوردستان نه‌ده‌کردەوه، بەڵام شنگال ده‌توانێ ئاخر کارتی ئه‌وان بێ به دژی کورد. کێشه‌ن ئه‌خلاقی و مروڤی شنگال ده‌بێ به ده‌ستی حکومه‌تی هه‌رێم به و چاو‌دێری ناوخۆیی و جیهانی چاره سه‌ربێ و هێزه‌کانی نزیک به په‌که‌که نابێ تا سه‌ر به خاتری پاراستنی ئیزیدیان ده‌سه‌ڵاتی موازییان له شنگال هه‌بێ.\nپێویسته: یه‌ک: له ڕێککه‌وتنێکی دوو قۆڵیدا، پەکەکه له پرۆسه‌یه‌کی یه‌ک تا چه‌ند مانگه‌دا ده‌سه‌ڵاتی شنگال به ته‌واوی به حکومه‌تی هه‌ریم بگێرێته‌وه.\nدوو: حکومه‌تی هه‌رێمیش به هاوئاهه‌نگی ئه‌مریکا و ڕوسیه پێوه‌ندییه‌کانی خۆی له‌گه‌ڵ ڕۆژئاوا ئاسایی بکاته‌وه و سنوری نێوان دوو ده‌سه‌ڵاتی کوردی له دوو پارچه‌ی کوردستان ببێته سنورێکی ئاسایی بۆ هاوکاری و هاتووچۆی دوولایه‌نه.\nPrevious ۷ اشتباه سدسازی که در ایران تکرار می‌شوند\nNext سازمان ملل: کردهای سوریه پاکسازی قومی نکرده‌اند -بی بی سی فارسی\n2017/03/11 له 16:04\nد. مەسعوود ڕۆستەمی:\nبۆ برای بەڕێز کاک هێمن سەیدی\nبەڕێز کاک هێمن سەیدی نەخشە رێگایێکی بۆ کێشەی هەنووکەیی شەنگال خستۆتە بەر باس و داواشی کردووە بە رەخنە و لێکدانەوەی زۆرتر باسەکە دەوڵەمەند بکرێ. لەوێەوە کە بەڕێزیان نووسینەکەی بۆ من ناردووە و خوازیاری رای نووسەری ئەم دێڕانە بووگە، منیش بەش بە حاڵی خۆم و لە عەرسەی گشتی، بە هانای دڵسۆزییەکەیەوە دەچم و لە ئاستی ئەم نوسراوەیە هەندێ شت دێنمە ئاراوە. هیوادارم لانیکەم هەندێ بەرچاو روونی بخرێتە بەر باس.\nپێشەکەی سپاسی بەڕێز کاک هێمن دەکەم و هەنگاوە دڵسۆزانە و بەرپرسانەکەی بەرز دەنرخێنم. بە رای من نووسینەکەی جەنابیان وەک نەخشە ڕێگا، بەرپرسانەو بێ لایەنانەیە. ئەمما وەک خۆم چەند تێبینیێکم هەیە. بۆ ئەوەی بەردەوام ئێرجاع بە وتەکانی کاک هێمن لە نووسینەکەیدا نەکەم، تەنیا ئەوەندە ئێژم کە بەڕێزیان بە دوو رەهەندی ئەخلاقی و سیاسی ئاماژەی کردووە و خوازیارە کێشەکە بە لە بەرچاو گرتنی ئەو دوو رەهەندە چارەسەر بکرێ تا چیتر شاهێدی شەڕی fratricidal یان ئەوەی کە لای ئێمە بە براکوژی ناسراوە نەبین. تێبینییەکانم دوو رەهەند دەگرێتەوە: تیشک خستنە سەر نووسینەکەی کاک هێمن و بیر و بۆچوونی خۆم.\nیەکەم: لە رەهەندی ئەخلاقی نووسینەکەی کاک هێمن، پەکەکە ناتوانێ شاکی و خوازیاری پێکهێنانی لێژنە بکات. چونکە هەروا کە بەڕێزیان لە رەهەندی سیاسییەکە دا ئاماژەی پێکردووە، پەکەکە لە باری یاساییەوە بەشێک لە وڵاتی ئێراق نییە. هەرچەند پێشتر ئاماژەم پێکردووە کە ئەوەی لە شەنگال رووی دا، شکستێکی قێزەون بوو نە پلانێکی لە پێش داڕێژراو. جیا لەو روانەگەیەی خۆم، بە گشتی ئەوەی کە بتوانێ خوازیاری ئەو کارە و پێکهێنانی لێژنە بێ، خودی خەڵکی شەنگال و رێکخراوەکانی ناو ئێراقن، یان رێکخراوە نێونەتەوەییەکان.\nدووهەم: کاک هێمن زۆر دڵسۆزانە باسەکەی هێناوەتە ئاراوە و نەخشە رێگای پێشنیار کردووە. بەڵام با لە خۆمان بپرسین: پارتی و پەکەکە تا چ رادەیێک گوێ بیستی ئێمەی رۆژهەڵاتین تا ئامادە بن کێشەی شەنگال لە سەر داخوازی و نەخشە رێگای ئێمە چارەسەر بکەن؟ ئەو دوو حزبە ئێمەی رۆژهەڵاتی وەک سووتەمەنی بە کار دێنن. لەم رۆژانە کە بازاڕی شەڕە دژنێو گەرمە، جەمیل بایک و کارایڵان و بارزانییەکان یەک وشەیان دژی یەک نەوتووە. بەڵام سیامەندی موعینی دێت پارتی و بارزانییەکان ئەشۆرێتەوەو لەو لاشەوە هەندێ رۆژهەڵاتی دێن و پەکەکە ئەشۆرنەوە. بۆ ئەبێ ئێمە سووتەمەنی دژبەری پەکەکە و پارتی بین؟ پێشتر وتوومە و ئێستاش دووبارەی دەکەمەوە، ئێمەی رۆژهەڵاتی نابێ شەڕی نیابەتی پارتی و پەکەکە بکەین، چونکە لە هەردوو لاوە ئێمەی رۆژهەڵاتی قوربانین. مەبەستم لە قوربانی بوونیش ئەوە نییە کە لەگەڵ پارچەکانیتری کوردستان ماڵ ئاوایی بکەین. بە پێچەوانە، ئێمە ئەبێ لە باقی پارچەکانیتری کوردستان شوێن پەنجەمان هەبێ و کاریگەر بین، نە سووتەمەنی؛ ئەگەر ئەمانەوێ لە رووداوێ وەک شەنگال کێش و قورساییمان هەبێت و قسەکانمان بڕەوی هەبێت.\nسێهەم: بە رای من ئەوەی ئێستا سەری لە کورد، بە حزب و تاکەوە شێواندووە و بۆتە هۆی کێشەیێکی گەورە، ئامریکایە. راستە ئەوەی ئێمە لەو دوو پارچەیە بە دەستمان هێناوە بە هاوکاری ئامریکا بووگە. ئەمما ئامریکا بە تایبەت لە رۆژاوا سیاسەتێکی روون و ئاشکرای نییە. پەکەکە لەگەڵ تورکیا شەڕ دەکات و تەونی ئەو وڵاتەش لەگەڵ ئامریکا و ئۆروپا تەنیوە. تا تەکلیفی ئامریکا لەگەڵ رۆژاوای کوردستان روون نەبێتەوە، پەکەکە ناچارە لە بەرەی ئێران و رووسیا دا بمێنێتەوە؛ چونکە دوژمنەکەی تورکیایە. ئەمەش یانێ کورد بە سەر دوو بەرەدا دابەش ببێ. ئەگەر ئامریکا پشت لە تورکیا بکات، بێ ئەملاوئەولا پەکەکە دەچێتە بەرەی ئامریکا و لەو کایەیەشدا پەکەکە براوەیێکی هەمە لایەنە دەبێت. تەکلیفی کورد لە باکوور روون دەبێتەوە؛ پارتی ناچار نابێت سەر بۆ تورکیا دانەوێنێ و ئیتر ئەزانێ پەکەکەش وەک خۆی پشتی قایمە؛ پشتی ئێران لە ناوچەکەدا دەشکێت و هتد. بەڵام ئێمە ئەزانین کە ئامریکا پشت لە تورکیا ناکات؛ لانیکەم بەم زووانە. بە پێچەوانەی روانینی زاڵ، بە رای من بەشی هەرە زۆری کێشەی هەنووکەیی کورد دەگەڕێتەوە بۆ رۆڵی دوو رووییانەی ئامریکا لەگەڵ پرسی کورد لە رۆژاوا. ئەگەر ئامریکا بەرنامەکەی ئەوە نەبێت کە تورکیا بەرەو داڕمان ببات، ئەوا ئێحتماڵی هەیە تەنانەت رۆژاوا لە پەکەکە بگرێ و رادەستی پارتی بکات، یان شتێکیتر. پەکەکەش بە هەزاران شەهیدی نەداوە کە شەهید بەس بۆ شەهید بوون بێ.\nچوارەم؛ نە پەکەکە و نەش پارتی بە خۆفرۆش و نیشتمان فرۆش ناناسم. هەڵەی سیاسی جیاوازە لە نیشتمان فرۆشی. ئەو شێوازە قسە کردنە ئەو پەڕی نابەرپرسیاریەتییە. بە رای من تا ئامریکا ئەم نەقشە دووگانەیە کایە بکات، ئەوا کورد بە سەر دوو بەرە دابەش دەبێت و لەو دوو بەرەییەشدا دەمێنێتەوە. ئەمەش یانێ ئەم دوو هێزە سەرەکییەی ئێستای کوردستان بۆ پێشڤەچوونی سیاسەتەکانیان ناچارن سیاسەتەکانی ئەم دوو بەرەیە جێ بە جێ بکەن کە کاریگەری نێگاتڤی لە هەر چوار پارچەی کوردستان، بە تایبەت لە باکوور و رۆژهەڵات دەبێت. شوێنگەی ئەم رووبەڕووبوونەوەیە لە نێوان دوو بەرەی ئێران و تورکیا لە خاکی کوردستان، شەنگالە. ئەو بابەتەی کە کاک هێمەن سەیدی دڵسۆزانە نەخشە رێگایێکی بۆ نووسیوە. شەنگال ئەو شوێنەیە کە پارتی و پەکەکە لە قەوارەی دوو هێزی کوردی، ئەمما لە دوو بەرەدا بەریەک کەوتوون و ئەگەریشی زۆرە کە خراپتریش روو بدات. بەوەشەوە، هیچ لە بەها و ئەرزشی رێگا چارەکەی کاک هێمن، تەنانەت وەک تاک، کە لەو پەڕی دڵسۆزی و بەرپرسیارییەتی هێناویەتەوە ئاراوە کەم نابێتەوە.\nتا ئامریکا تەکلیفی خۆی و ئێمە روون نەکاتەوە، کورد بە هۆی دۆخێ کە هەیەتی لە دوو بەرەی ئێران و تورکیا دەمێنێتەوە. نوقتە کاپیتۆنی رووبەڕوونەوەی ئەم دوو بەرەیە، شەنگالە. بۆیە لە دەرەوەی خوێندنەوەی تەحلیلی و ئاکامەکانی دابەشبوون لە نێوان ئەو دوو بەرەیە، هەرجۆرە پشتیوانیێک لە پەکەکە یان پارتی بە هەڵە دەزانم؛ کارێ کە خۆشبەختانە کاک هێمن نیەکردووە و رێگە چارەیێکی دڵسۆزانەی پێشنیار کردووە. بۆ رزگار بوون لەم دۆخە- ئەگەر ئامریکا سیاسەتی خۆی نەگۆڕێ- یا ئەبێ پەکەکە بڕواتە بەرەی تورکیا، یانیش پارتی بڕواتە بەرەی ئێران. ئەزانینیش کە هەردووکی نامۆمکێنە. بۆیە بە رای من هەموو ئەوانەی کە خەریکی لایەنگەری لە لایەنێ لەم دوو لایەنەن، هان لە یەکێ لەم دوو بەرەیە کە قوربانییە سەرەکییەکەشی باکوور و رۆژهەڵاتە. وەک خۆم، نە پێم خۆشە باکوور قوربانی بێت و نەش رۆژهەڵات. ئەمما ئایا رێگە چارەیێک لە دەرەوەی رۆڵی ئامریکا، بۆ چارسەکردنی کێشەی ناوماڵی کورد هەیە؟ بە رای من باشترین رێگە چارە کە ئێمکانی ئێجراییشی هەبێت و لەگەڵ ئەم قۆناخەش بێتەوە، باڵانسی هێزە لە نێوان پارتی و پەکەکە، بە شێوەیێک کە خۆیان ئەوە ڕەچاو بکەن. هەرچی پەکەکە بیهەوێ زیاتر پارتی بخاتە تەنگنا، ئەویش زۆرتر بەرەو لای تورکیا دەچێت و گوێ بیستی خواستەکانی ئەو دەبێت؛ بە پێچەوانەش هەرچی پەکەکە بخرێتە پەراوێزەوە زۆرتر بە لای ئێراندا دەشکێتەوە. لە هەردوو حاڵەتیشدا کورد زەرەرمەندە. دیمان کە پارتی بە پەراوێز خستنی گۆڕان چۆن ئەو هێزەی بەرەو لای بەرەی ئێران نارد و ئێستاش کێشەی بۆ خودی پارتی و باشوور ساز کردووە.\nبە گشتی سپاسی کاک هێمن دەکەم بۆ دڵسۆزییەکەی و هیوادارم نمونەیان زۆر بێت.


لەدوای ریفراندۆم و رووداوەکانی 16 ئۆکتۆبەر، کەرکوک کەوتە دۆخێکی هەستیار و ناڕوونەوە و ئێستاش کە حەشدی شەعبی لە ئەرزی واقیعدا باڵادەستن بە هەمووو گروپە جیاوازەکانییەوە (حەشدی کەرکوک لیوای 56، حەشدی تورکمان، تەحریری حەویجە، بەدر، ئەهلی هەق...) کەرکوک لەبەردەم هەڕەشەی ئەمنی و تەشەیوع و گۆڕانی دیمۆگرافی و تاڵانکردندایە.\nئەگەر بەعس بەدرێژایی ٣٠ ساڵەی دەسەڵاتی، سیاسەتی تەعریبی جێبەجێکرد لە کەرکوک و ناوچە کوردستانییەکانی دەرەوەی ئیدارەی هەرێم، ئەوا ئێستا گروپە جیاوازەکانی حەشدی شەعبی دەیانەوێ بە سێ ساڵ ئەو کارە بکەن بە ستایل و شێوازی جیاواز.\nجێی نیگەرانییە بەهۆی کێشەی بودجە و نەوتەوە، کەرکوک ئێستا بەشێک نییە لە دانوستانەکانی نێوان هەرێمی کوردستان و عێراق و تا رادەیەکی زۆر پشتگوێخراوە. وادیارە کێشەی خاک ئەولەویەت نییە بۆ کورد بەڵکو ئەولەویەت بۆ بودجە و مانەوەی کیانی هەرێمە. بەتایبەتیش دوای لاوازبوونی پێگەی هەرێم لە عێراقدا. لەئەنجامی هەژموونی شیعە و تێکچوونی بنەماکانی تەوافوق و شەراکەت و ململانێ و دوو بەرەکی ناوخۆی خودی کوردەوە.\nهەموو ئەمانە کەرکوکی خستووەتە بەردەم هەڕەشەی حەشدی شەعبیەوە کە بەهێواشی شارەکەیان کۆنتڕۆڵکردووە و رۆڵ و کاریگەری گەورەی هەیە لە بڕیارە کارگێڕیی و داراییەکاندا. یەکێک لە دیارترین مەترسییەکان بریتییە لە گۆڕینی دیمۆگرافیای کەرکوک کە بەچەند رێگەیەک پیادەی دەکەن.\nسێ هەنگاوی مەترسیدار\nیەکەم: هێنانی خەڵک بەناوی حەشدی شەعبیەوە لەناوەڕاست و باشووری عێراقەوە بۆ ناو شاری کەرکوک و نیشتەجێکردنیان لە شارەکەدا.\nدووەم: پێدانی زەوی بە چەکدارانی عەرەب و تورکمانی ناو حەشد، دواتر بە نایاسایی بۆشیان تاپۆ دەکرێ. بۆ ئەمە حەشدی شەعبی دەسەڵاتی خۆی لە فەرمانگە حکومییەکاندا بەکاردەهێنێ.\nسێیەم: هاوڵاتی کورد بێزار و پەراوێز دەخرێ و دامەزراوەکانی حکومەت بەدەم داواکارییەکانیانەوە ناچن بۆ ئەوەی ناچاربن شارەکە جێ بهێڵن. بەرچاوترین نموونەش پەراوێزخستنی خوێندنی کوردییە لە کەرکوک.\nمەترسییەکی تر ئەوەیە کە نەوت و سامان و پڕۆژەکانی شارەکەیان کۆنتڕۆڵکردووە و کراوەتە سەرچاوەیەکی بەهێزی پارەپەیداکردن بۆ گروپە جیاوازەکانی حەشد.\nلە کێڵگەکانی نەوتی کەرکوک و دەوروبەری بەتایبەت لە جەمبور و قادرکەرەم، بۆرییەکان كونكراون و بە تانكەر نەوتەکەی دەگوازنەوە و دەیفرۆشن. بۆ ئەمەش حەشدی شەعبی بیرە نەوتەکانیان لەناوخۆیاندا دابەشکردووەو هەندێجار بەشێوەی تەناوب و ناوبەناو بیرەکان کۆنتڕۆڵ دەکەن.\nئەم دزین و تاڵانکردنە، مەترسییەکەی هەر ئەوە نییە کە گەندڵییە و بووەتە هۆی داوەشاندنی حکومەت، بەڵکو ئەم گروپانە بەهێزتر دەکات و خەڵکیان زیاتر لە دەور کۆدەکاتەوە. دواتر هانی گروپە چەکدارەکانی تر دەدات روو بکەنە کەرکوک و بیکەنە پێگەیەکی بەهێزی خۆیان، ئەوجا شەڕ بکەن لەسەر مانەوەو بەردەوامیدان بەم دۆخە.\nلەڕوی ئەمنییەوە، حەشدی شەعبی مەترسییە بۆ سەر ئاشتی کۆمەڵایەتی و پێکەوەژیانی پێکهاتە جیاوازەکانی کەرکوک، ئەم هێزە لە بنەمادا میلیشایەکی مەزهەبییە و بە فتوایەکی مەرجەعی باڵای شیعە دروستبووە، كۆپیكردنی ئەزموونی هێزی دیكەیە لە نموونەی: سوپای قودس و حزبوڵڵای لوبنان.\nحەشدی شەعبی بڕیار و فەرمان لە سوپا و حکومەتەوە وەرناگرێ، بەپیێ بەرژەوەندی مەرجەع و حزب و سەرکردەکانیان دەجوڵێنەوە، دوور نییە بۆ پەلاماردانی پێکهاتەکانی تر بەکاربهێنرێ. ئەم گروپە چەکدارانە لە هەندێک شوێندا خۆیان رۆڵی دادگا و پۆلیسیش دەبینین و چیان بوێت دەیکەن. کێیان بووێت دەستگیری دەکەن بە تایبەت لە ناوچەکانی دەوروبەری کەرکوک.\nپێویستە کورد لەپاڵ بودجەدا، لە بەغدا خەمی سەرەکی کەرکوک و ناوچە دابڕێنراوەکانیشی هەبێ و هەموو فشارێک بکەن بۆ رێگرتن لەو دۆخە نالەبارەی سەپێنراوە بەسەر کەرکوکدا. سیاسەتێکی نیشتمانیی و یەکگرتووی هەبێ کە دووربێ لەناکۆکی حزبیی، چونکە مەترسییەکان جدین و رەنگە هێواش هێواش کەرکوک لە دەست بدەین.


(خەڵك) وردەكاری كڕینی ئۆتۆمبیلی مۆدیل 2019 بۆ پەڕلەمانتاران ئاشكرا دەكات – تۆڕی میدیایی خەڵک\n2019/06/19 - 1:44 PM\nسەرۆكایەتی پەڕلەمانی كوردستان گڕێبەستی لەگەڵ كۆمپانیایەك كردووە بۆ زامنكردنی ئۆتۆمبێلی لاندگرۆزەری 2019″وەنەوشە” بۆ پەڕلەمانتاران و نزیكەی 60 پەڕلەمانتاریش ناوی خۆیان نوسیووە بۆ وەرگرتنی.\nڕزگار محەمەد، پەڕلەمانتاری گۆڕان لە پەڕلەمانی كوردستان بە (خەڵك)ی ڕاگەیاند، ئۆتۆمبێلەكان بەپێی پێكهاتە و تایبەتمەندیان”مواسەفات” نرخەكانیان دەگۆڕێت، بەڵام بەگشتی لە نێوان شەشت هەزار دۆلار و نیو تا 90 هەزار دۆلار و نیو”شەش دەفتەر و نیو و تا 9 دەفتەر و نیو” دایە.\nوتیشی”چەند بۆچونێك لەسەر زامنكردنی ئەو ئۆتۆمبێلانە بۆ پەڕلەمانتاران هەبوو، من كاتی خۆی وتم با وەری نەگرین و نەكرێت بە ماڵ بەسەرمانەوە، بەڵام دواتر پێشنیازێكی دیكە كرا، كە بە پارەی پەڕلەمانتاران خۆیان دەكڕدرێت و پەڕلەمان تەنها زامنی پارەكەی كردووە”.\nلە خولی پێشووی پەڕلەمانی كوردستاندا هیچ ئۆتۆمبێلێك بۆ پەڕلەمانتاران نەكڕدرا، هەرچەندە سەرۆكایەتی خولی پێشوو ویستیان ئۆتۆمبێل زامن بكەن، بەڵام ناڕەزایەتی زۆری لێكەوتەوە، بەهۆی قەیرانی دارایی و شەڕی داعش لەو كاتەدا.\nڕزگار محەمەد، ڕونیكردەوە هەندێك لە پەڕلەمانتاران نایانەوێت یان”ناوێرن” باسی ئەو بابەتە بكەن، لەكاتێكدا بە كرداری ئۆتۆمبێل بۆ پەڕلەمانتاران زامن كراوە و پێویستی بە شاردنەوە نییە، چونكە هیچ بڕە پارەیەكی پەڕلەمانی پێنەدراوە.\nموچە و ئیمتیازاتی پەڕلەمانتاران لە عیراق و هەرێمی كوردستان ناڕەزایەتی زۆری لێكەوتووەتەوە و تائێستاش چەندینجار خۆپیشاندانی لە دژ كراوە، چونكە زۆربەی خەڵك پێیانوایە موچەی پەڕلەمانتاران زۆرە.\nهێڤیدار ئەحمەد، ئەندامی پەڕلەمانی كوردستان سەبارەت بە كڕینی ئۆتۆمبێل بۆ پەڕلەمانتاران ڕەتیكردەوە زانیاری هەبێت و بۆ (خەڵك) بێئاگایی خۆی دەربڕی و وتی”ئاگادار نیم لە ئیدارەی پەڕلەمان بپرسن باشترە”.\nكڕین یان زامنكردنی ئەو ئۆتۆمبێلانە بۆ پەڕلەمانتاران لەكاتێكدایە، كە موچەی هەر پەڕلەمانتارێكی پەڕلەمانی كوردستان 8 ملیۆن و 200 هەزار دینارە و دوای چوار ساڵ بە 80%ی موچەوە خانەنشین دەكرێت و بەوەش هەر پەڕلەمانتارێك موچەكەی دەبێتە 6 ملیۆن و 560 هەزار دینار.\nیەكێكی دیكە لە ئەندامانی ئەم خولەی پەڕلەمانی كوردستان بە (خەڵك)ی ڕاگەیاند، ئەو بابەتە زۆر ئاساییە، چونكە بە موچەی خۆیان ئۆتۆمبێلیان بۆ كڕاوە و پێویستناكات ناڕەزایەتییان لە دژ بكرێت.\nئەو پەڕلەمانتارە كە ناوەكەی لای (خەڵك) پارێزراوە ڕەخنەی ئەوەی لە زۆربەی خەڵك هەبوو، كە تەنها ناوی پەڕلەمانتاران دەهێنن و باسی وەزیرەكان ناكەن، لەكاتێكدایە وەزیرەكان زۆرترین موچە و دەرماڵە و ئیمتیازاتیان هەیە، وەك ئەو دەڵێت.\n(خەڵك) بۆ وەرگرتنی زانیاری زیاتر چەندجارێك پەیوەندی بە هیوا نەسرەدین، بەرپرسی ئیدارەی پەڕلەمانی كوردستانەوە كرد، بەڵام موبایلەكەی داخرابوو.\nعەلاوی گفتوگۆی لەگەڵ لایەنەكان بۆ پێكهێنانی كابینەی نوێ دەستپێكرد\nزۆربەی پەرلەمانتارە گەنجەكان بە هەڕەشەی خانەنشینی ئاسایی خانەنشینی خۆیان مسۆگركرد


پاشایەتیی ئوسترالیا - ویکیپیدیا، ئینسایکڵۆپیدیای ئازاد\nپاشایاتیی ئوسترالیا (بە ئینگلیزی: Monarchy of Australia) شێوازێک لە حوکمڕانییە کە تێیدا پاشایاکی جێگرەوە بەڕێوبەرە. ئوسترالیا پاشایەتی دەستوورخوازە، مۆدێلێک لە سیستەمی وێست مینیستری دەوڵەتی پەرلەمانی، تێکەڵی تایبەتمەندییە شازەکانی یاسای فەرمی ئوسترالیایە.\nنیشانی نیشتمانیی ئوسترالیا\nچارڵز، شازادەی وێڵز\nپاشای ئێستا ئێلیزابێتی دووەمە، کە لە ٦ی فێبرواری ١٩٥٢ تاکوو ئێستا شاژنی شانشینی یەکگرتووە، ئەو کەسێک وەکووفەرمانداری گشتی ئوسترالیا ھەڵدەبژێرێ کە کارەکانی بە ڕاوێژی شاژن بەڕێدەکا. ھەریەک لە ویلایەکان پارێزگار یان بەڕێوەبەرێکی گشتییەنا ھەیە کە بە فەرمانی فەرمانداری گشتی ئوسترالیا کار دەکەن.\nپاشای ئوسترالیا، جگە لە ئوسترالیا، بە شێوەی جیا وەکوو پاشا بۆ ھەریەکە لە ١٥ وڵاتە کۆمۆنوێڵتەکانی تر کەسێکی دیاری کراو دادەنێت. ئەمە لە کاتێک دایە کە بەڕێوەبردنی وڵات و یاسا لە ھەریەکەیان جیاوازە و و ولاتەکان سەربەخۆن.\nوەرگیراو لە «https://ckb.wikipedia.org/w/index.php?title=پاشایەتیی_ئوسترالیا&oldid=903706»\nدواجار لە ١٩:٥٨ی ٥ی شوباتی ٢٠٢٢ دەستکاری کراوە\nئەم پەڕەیە دواجار لە ١٩:٥٨ی ٥ی شوباتی ٢٠٢٢ نوێ کراوەتەوە.


مێژووی ڤاڵانتاین و ڕەهەندی ئابوری\nڕۆژی 14 ی مانگی دوو ڤاڵانتاینە ڕۆژێکە کە لەلایەن پاپا جیلەیسیس لە سەدەی 14 هەم دانرا بۆ ڕێزلێنان لە قەشە ڤاڵانتاین.\nقەشە ڤاڵانتاین ئەو کەسە بوو لەسەردەمی ئیمپراتۆر کلادیۆسی دووهەمدا دەژیا. لە کاتێکدا ئیمپراتۆر کلادیۆس هاوسەرگیریکردنی قەدەغە کردبوو چونکە پێی وابوو ئەوانەی هاوسەرگیری دەکەن جەنگاوەری باش نین. بەڵام قەشە ڤاڵانتاین ئەم بڕیارەی بە ناڕەوا دەزانی و بە نهێنی لە کڵێساکەی ئەو دا هاوسەرگیری ئەنجام دەدرا. پاشان کە ئاشکرا بوو ئەو زیندانیکرا و سزای مەرگی بەسەردا سەپێنرا.\nقەشە ڤاڵانتاین کاتێک برا بۆ لەسێدارەدان نامەیەکی بۆ کچی پاسەوانی زیندانەکە بە جێهێشت کە خۆشی ویستبوو و لە کۆتایی نامەکەدا نوسیبوی لەلایەن ڤاڵانتانی تۆ.\nکلێسای کاتۆلیکی ڕۆمان ڤاڵانتاینیان بە گەورە قەشەی خۆیان دادەناو پاشانیش بە شەهید ناودێرکرا بۆیە ڕۆژی لەسێدارەدانەکەی کرا بە هێمایەک بۆ خۆشەویستی.\nئەمڕۆ ڕۆژی ڤاڵانتاین بووە بە بۆنەیەکی جیهانی بۆ دەربڕینی خۆشەویستی. ئەم ڕۆژە سەرچاوەیەکی سەرەکی چالاکی ئابوریشە بە تایبەتی لە وڵاتە یەکگرتووەکانی ئەمەریکا. لەم ڕۆژەدا زیاتر لە 190 ملیۆن کات لە خوێندنگان لە نێوا منداڵاندا ئاڵو گۆڕ دەکرێت.\nشارەزایانی ئابوری لەو بڕوایەدان ڕۆژی ڤالانتاینی ئەم ساڵ 20 ملیار و 7 سەد ملیۆن دۆلار بۆ ئابوری ئەمەریکا زیاد دەکات. ئەم ڕێژەیە لە ساڵی 2018 نۆزدە ملیار و 2 سەد ملیۆن دۆلار بوو. لەسەدا 51 ی دانیشتوان ئەم بۆنەیە یاد دەکەنەوە کە زۆربەیان گەنجانی تەمەن 18 بۆ 25 ساڵانن.\nلە ئەمەریکا بە شێوەیەکی گشتی هەر پیاوێک کە ئەم بۆنەیە یاد دەکاتەوە نزیکەی 200 دۆلار خەرج دەکات و خانمانیش نزیکەی 90 دۆلار. باوترین دیارییەکانی ڤاڵانتاین بریتین لە نەستەلە، پۆستکارت، ڕۆشتنە دەرەوە بۆ نانخواردنی ئێوارە، گوڵ.\nلە ماوەی چەند ساڵی ڕابردوودا ڤاڵانتاین لە هەرێمی کوردستانیش گرنگییەکی زۆری لەلایەن گەنجانەوە پێ دەدرێت. پەیامنێرمان سەلام باڵایی ئەم ڕاپۆرتەی لەسەر شێوازی یادکردنەوەی ئەم بۆنەیە لە دهۆک بۆ ناردووین.


ستالینی باش - بنکەی روناکبیریی گەلاوێژ :: Gelawej\nرۆمان May 16, 2020\nبۆمن ژیان بریتیبوو لە جێژن و دیاریی و پێشکەشییەکان و لە دەرەوەی ئەوەوە، ئەوەی ھەبوو لێک تێنەگەیشتن بوو. ژیان پێک ھاتبوو لەو شتە سەرقاڵ کەرانەی کە وای دەکرد مەرگ لەبیر بکەم. من ھەژاری و کۆیلەتی و ترسم نەدەناسی و ئەمانە نامۆبوون بۆم. ھیچکات ھەستم بە سووکاتی ژیان لە ئەپارتمانی کۆمۆندا نەکرد. (ل٣٨)\nزۆرجار کە باس لە ئەدەبیاتی ریالیستی و ھونەری ریالیستی دەکەین و بە تایبەت ئەگەر باس لە ئەدەبێک بێت کە لە رووسیەوە سەرچاوەی گرتبێت، بێ یەک و دوو ھەموومان زەینمان دەچێت بۆلای چەشنێک لە ئەدەبیات کە لە سەردەمی یەکیەتی سۆڤیەتدا بە ئەدەبی ریالیستی و ریالیزمی کرێکاری ناوی دەکردبوو. ئەرکی ئەم فۆڕمە لە ئەدەبی ریالیستی ئەوە بووە کە روخسارەکانی دەسەڵات جوان بکات و مەکیاجی بکات. بەڵام لە دەرەوەی ئەم ئەدەبیاتەوە ئەدەبیاتێکیتر بوونی بووە کە ئەکرێت بە ریالیسمی راستەقینەی رووسی بزانین. جۆری یەکەمی ریالیزمی بەرھەم ھاتوو، جۆرێکە کە دەسەڵاتی لە پشت بوو و لە راستییدا بەلاڕێدابردنی راستییەکان بوو، بەڵام جۆری دووھەم لە دەرەوەی دەسەڵاتەوە بەرھەم دەھات و زۆر جار نووسەرانی ئەو بەرھەمانەش تووشی کێشە دەبوون، وەک (بۆلگاکۆف) کە لە لایەن (K.G.B)وە چاودێری زۆری لەسەر کراو تەنانەت وەک خۆی لە بیرەوەرییەکانیشدا دەڵێت، بەشێکی زۆر لە دەستنووسەکانی سووتێندران و بیروەرییەکانیشی چەند ساڵ دوای مەرگی خۆی چاپ کرا، لەبەر ئەوەی (K.G.B)دەستی بەسەردا گرتبوو. یان (سۆلژێنستین) کە چەند ساڵ لە ئۆردووگای کاری زۆرەملێدا مایەوە. ئەم بەرھەمانە لەو نووسینانە بوون کە دژ بە دۆخی ھەبوو دەیاننووسی و دەسەڵاتی ستالینی و یەکیەتی سۆڤییەتیان وەک سیستەمێکی بۆرژوازی دەوڵەتی و داپلۆسێنەر دەبردە ژێر پرسیارەوەو دەسەڵات بە دوژمنی دەزانین.\nدەسەڵاتی بۆرژوازی و لیبراڵیزم خوازیاری ئەوەن کە ئەو جۆرە لە ئەدەبیات بە ئەدەبیاتی دەربەستی رووس بە خوێنەر بقەبڵێنن کە دەسەڵات بەرھەمی دەھێنا، لێرەدا ھاوھەنگاون لەگەڵ بۆرژوازی دەوڵەتی یەکیەتی سۆڤیەت، ھەڵبەت ھەرکامەیان بە مەبەستی خۆیانەوە. بۆرژوازی دەوڵەتی یەکیەتی سۆڤیەت دەیویست کەڵکی ئایدۆلۆژیایی خۆی وەربگرێت لەو جۆرە ئەدەبیاتەو لایەنگرانی ئەدەبیاتی لیبراڵیش دەیانویست و دەیانھەوێت ئەو ئەدەبیاتە بە ئەدەبی ریالیستی رووس بناسێنن لەبەر ئەوەی لە بنەماکانی مارکسیزم بدەن، لەو رووەوە کە دەیانھەوێت بڵێن ئایدیای مارکسیزم ئەمجۆرە ئەدەبە لاوازەی بەرھەم ھێناوە.\nبەشێکی زۆر لە رەخنەگران رۆمانی (ستالینی باش) لە نووسینی (ڤیکتۆر ئارافیف) بە بەشێک لەو بەرھەمانە دەزانن کە لە جۆری دووھەمی رۆمانی ریالیستی رووسین. واتە ئەرکیان نەک مەکیاجکردنی دەسەڵات، بەڵکوو دەرخەری واقعی کۆمەڵگان. ئەم رۆمانە روانینێکی نوێ و داھێنەرانەیە و گێڕانەوەی رووداوە مێژووییەکانە کە لە ژیانی نووسەروە نزیک بوون. سەرەتا کە چاو لە رۆمانەکە دەکەیت رۆمانەکە وەک بەرھەمێک دەبیندرێت کە خەریکی گێڕانەوەی رووداوێکە وەک راپۆرتە ھەواڵ، چەشنێک لە راپۆرتە ھەواڵ کە (ئارافیف) دەربارەی پەیوەندی نێوان باوکی و ستالین و مۆلۆتۆف و بێریا و دەسەڵاتدارانیتری یەکیەتی سۆڤیەت نووسیویەتی. باوکی (ئارافیف) پیاوێکی دەستڕۆیشتوو و پلەبەرزی سەردەمی ستالین بووە لە رووسیە، لە نزیکەوە ئاگاداری وردەکارییەکانی ژیانی ستالین بووە کە ھەمووان وەک دێوەزمەیەک چاوی لێدەکەن.\nبەڵام رۆمانی (ستالینی باش) بەرھەمێکە لە سەرەوەی ئەم چەشنە پێناسە کردنانەوە، ئەم بەرھەمە ئۆتۆبایۆگرافییەکە لە ژیانی خودی نووسەر و ئەوەی کە نووسەر چۆن بە ھۆی رەفتارییەوە دەبێت بەھۆی ئەوەی باوکی پلە سیاسییەکەی لەدەست بدات و ژیانی سیاسی باوکی تووشی شکست دەکات. بە کار ھێنانی زمانێکی (ھەجوو) و (تەنز) لەم روومانەدا بەشێوەیەکی سەیر دیارەو دەبیندرێت و (ئارافیف) ئەم زمانە ھەجووە بۆ سەردەمی منداڵی خۆی، دایکی، ستالین و بە گشتی دەباتەکار. رۆمانەکە کۆمەڵێک رووداوی لەیەکتر جیاواز دەگێڕێتەوەو سەرجەم ئەو رووداوە لەیەکتر جیاوازانە پەیوەندییان لەگەڵ یەکتر ھەیە. ستالینی باش جۆرێک گێڕانەوەی ئێمپرسیۆنیستی بەسەردا زاڵە، وەک چۆن لە ھونەری ئێمپرسیۆنیستیدا (گشتێک) بە زەق کردنەوەو دەرخستنەوەی رووناکیەکان، کەرەسەکان و رەنگەکان خۆی گرێ ئەداتەوە بە پاژەکانەوە، لە رۆمانی (ستالینی باش)یشدا بە ھەمانشێوە گشتێک بە دەرخستنی رووناکییەکان و کەرەسە و شکڵەکان خۆی بە وردەکاری و پاژەکانەوە گرێ دەداتەوە و ھەر لەبەر ئەم ھۆکارەیە نووسەر بەردەوام باس لە رۆحێکی ئێمپێرسیۆنیستی دەکات لە رووسییەی سەردەمی یەکیەتی سۆڤییەت، ئەو رۆحە ئێمپرسیۆنیستییەی کە باس کردن لێوەی قەدەغە بووە و لێرەدا ئەم قەدەغەیە خۆی نمایش دەکات و دەردەکەوێت.\nبیرەوەرییەکان تێمی سەرەکی ئەم رۆمانەن، ھەرچەند خۆی کە باس لە بیرەوەری دەکات وشەی (تەرمەکان) بەکار دەبات. لەم رۆمانەدا نووسەر زۆر ناپەرژێتە سەر تیرۆریسمی سەردەمی ستالین و ناشیھەوێت دژی ستالین قسە بکات یان ئەوەی بە روونی تاریفی بکات. لە راستییدا رۆمانی (ستالینی باش) گێڕانەوەی کۆمەڵێک رووداوی مێژوویی و پەیوەندی خێزانی وھتدە، لە لایەکەوە وەک کۆگایەک لە بیرەوەری و شتەکان کە بەسەرچوون. لە لایەکیترەوە پەیوەندی نێوان باوکێکی کۆمۆنیست و کوڕێکی لیبراڵ دەخاتە روو.\nیەکێک لە تایبەتمەندییەکانی ئەم رۆمانە، رەوتی گێڕانەوەیە بە شێوەیەک کە خوێنەر کەمەن کێش دەکات و وای لێدەکات کە دەستیکرد بە خوێندن بە ئاسانی واز لە خوێندنی نەھێنێت. زمانێکی رەوان و سادە، گێڕانەوەیەکی سەرنجڕاکێشە کە باس لە واقعە مێژوویەکانی سەردەمی خۆی و ئەو رووداوانە دەکات لە نزیکی خۆی روویان داوە و واقعە مێژوویەکان (Real) وەک پاڕادایمێک بەکار دەبات دژ بە واقعی ھەبوو(Reality). ھەر ئەم پاڕادایمەیە وا دەکات رۆمانەکە جۆرێک پاڕادۆکسی تێدا دەرکەوێت و ھەر لە دڵی ئەم پاڕادۆکس نووسینە مۆدێڕنەوەیە کە ئەو واقعانەی ھەڵقوڵاوی زەینی نووسەرن، تێگەیشتنی ئەو لە جەنگی واقعە مێژووییەکان قوڵتر دەکات. لێرەدایە ئەتوانین بڵێین رۆمانەکە لەگەڵ ئەوەی خەریکی گێڕانەوەی رووداوە مێژووییەکانە بە تەواوەتی دژ بەو تێگەیشتنە باوەیەیە لە مێژوو ھەیە. بە تایبەت ئەوەی کە (ئارافیف) ئەم واقعە مێژووییانە بە تەکنیکێکی ئێمپرسۆنیستی دەگێڕێتەوە، بەم شێوەیە دژ بەو مێژووە ئەوەستێتەوە کە نووسراوەتەوەو دەسەڵات بە گاڵتە دەگرێت. (ستالینی باش) گێڕانەوەکانی بگێڕەوەیەکی نائارامە کە خۆی بە تەریکبوو و لانەواز دەبینێت و تەنھا لە ئەدەبدا خۆی دەبینێتەوەو خۆی لە بابەتێک دەدات کە لە لایەن حکوومەتەوە قەدەغەکراوە.\nئایدیای کوشتنی باوک لەم رۆمانەدا بەو شێوەیە نییە کە دۆستۆیۆفسکی باسی لێ دەکات، بەڵکوو بە شێوەیەکە شۆڕشگێڕانەیە و بەدەوورە لە سەلماندنە فەلسەفییەکانەوە. کوشتن و کوشتنی باوک لەم رۆمانەدا نەک بە ھۆی گرێی ئۆدیپ، بەڵکوو بە ھۆکاری شۆڕشگێرییەوەیە. کوڕەکە دەبێت بەھۆی کۆتایی ھاتن بە ژیانی سیاسی باوکی. لەبەر ئەوەی کوڕەکە بووە بە نووسەرێکی یاخی و باوکەکە کە ھەموو کارێکی کردووە بۆ خزمەت بە یەکیەتی سۆڤیەت و لە ھەمانکاتدا ئەم کۆڕەی پەروەردە کردووە، سزا دەدرێت. ڕووبەڕوو بوونەوەی باوک و کوڕ لە سەرجەم ڕۆمانەکەدا دەبیندرێت. باوک پێوەرێکە بۆ ئەو جۆرە مێژوو نووسینەی دەسەڵات دەیھەوێت بنووسرێتەوەو کوڕەکە رەمز و سیمبۆلی یاخیبوون و وەستانەوەیە دژ بەو جۆرە نووسینە. ھەرچەند کوڕەکە بەردەوام ستایشی باوکی دەکات، بەڵام سەرەنجام بەھۆی رۆحی یاخیگەرییەوە دژ بە باوکی شۆڕش دەکات و دەوەستێتەوە. لێرەدا ئێمە لایەنێکی دیالکتیکی گاڵتەجاڕانە دەبینین، کوڕەکە ھەرچەند ھەوڵ دەدات رێز لە باوکی بگرێت وەک مێژووی دانپێدانراو لە لایەن دەسەڵاتی سوورەوە، بەڵام سەرەنجام دژی دەوەستێتەوەو دژ بە سیستم شۆڕش دەکات.\nرۆمانی (ستالینی باش) بەڕواڵەت رۆمانێکی ئۆتۆبیۆگرافییە، بەڵام فۆڕمی ئۆتۆبیۆگرافی گێڕانەوەکە دەشکێندرێت و خوێنەر خۆی لە ناو کۆمەڵێک لە ناو، شوێن، بیرەوەری، کارەسات و تراژیدیادا دەبینێتەوە، ئەو پێکھاتانەی گێڕانەوە کە تەفسیر ھەڵگر نین خۆ دوورخستنەوەو ھەڵھاتن لە تەفسیرکردن لە تایبەتمەندییە گرینگ و بەرچاوەکانی رۆمانی (ستالینی باش)ە. کوڕەکە باسی دیکتاتۆری و تۆتالیتاریسم دەکات و دەکوتێتە سەری و لە بەرامبەرەوە ستایشی پاریس و گوندەکانی باشووری فەرانسە دەکات و زۆر کەیف خۆشە بەوەی توانیویەتی پیکاسۆ ببینێت و دیدار لەگەڵ پیکاسۆ وەک دەسکەوتێکی گرینگ دەگێڕێتەوە. باوکەکەش وەک قارەمانێک کە لە سەردەمی جەنگدا خۆی گەیاندۆتە سوید، کەسێکە بزەی خستۆتە سەر لێوی ستالین و (ئیۆمۆنتان)ی بانگھێشت کردووە بۆ مۆسکۆ و لە ھەمانکاتدا وەک سیخوڕی یەکیەتی سۆڤیەت دەردەکەوێت. باوکی کەسایەتییەکی پاڕادۆکسی ھەیە، زۆر لە کاپیتالیزم بێزار نییە و دژی نییە و لە ھەمانکاتدا ھێشتا باوەڕی بە ستالین ھەیە.\nئەم پاڕادۆکسە لە رەفتار و ھەڵسووکەوتدا تا کۆتایی رۆمانەکە، نەک تەنھا لای باوک و کوڕ، بەڵکوو لە زۆربەی کەسایەتییەکانی رۆمانەکە لەوانە، دایکە، دایە گەورە و ژمارەیەک لە سیاسییەکان و تەنانەت لە خودی ستالینیشدا دەبیندرێت. رۆمانەکە رەفتار و ھەڵسووکەوتی کەسانی نزیک زۆر بە وردی وەسف دەکات و ئەو پاڕادۆکسەی لە رفتاریاندا ھەیە دەخاتەڕوو.\nبە کورتی رۆمانی "ستالینی باش" نموونەیەکی دیارە لە رۆمانێکی ئۆتۆبیۆگرافی، کە خەریکی گێڕانەوەی رووداوە مێژووییەکانە . "ستالینی باش" ئەوە نییە تەنھا خەریکی وەسف و وێناکردنی رێبەرێک بێت بەڵکوو بەو شێوەیە خەریکی گێڕانەوەی سەردەمێکی دیاری مێژووییە لە رووسیە و خەریکی گێڕانەوەی رۆحی رووسیایە. رۆمانی ستالینی باش، رۆمانێکی ریالیستییە کە لە دەرەوەی دەسەڵاتەوە بەرھەم ھاتووەو لە جۆری دووھەمی رۆمانی ریالیستیە کە سەرەتا باسی کرا، واتە ئەدەبیاتێک کە بەڕاستی دەرەبەستە بە کۆمەڵگا و ملکەچی دەسەڵات نییە.


14:34 - 2 August 2019\nهەنگاو: لە ماوەی حەفتەی ڕابردوودا لانیکەم ٤٢ حاڵەتی پێشێلکاری مافەکانی مرۆڤ لە کوردستان تۆمار کراوە.\nبە پشتبەستن بە ئاماری تۆمارکراو لە ناوەندی ئاماری ڕێکخراوی مافی مرۆڤی هەنگاو، لە ڕۆژی هەینی ٤ی گەلاوێژ هەتا ڕۆژی هەینی ١١ی گەلاوێژی ٢٧١٩، لانیکەم ٤٢ حاڵەت پێشلکاری مافەکانی مرۆڤ لە کوردستان تۆمار کراوە کە بە شێوەی خوارەوەیە؛\nکۆڵبەران و کاسبکاران (٥ حاڵەت)\nلەماوەی حەفتەی ڕابردوودا لانیکەم ٥ کۆڵبەر لە سنووەکانی چالدێران، شنۆ، پیرانشار و نۆدشە بە تەقەی ڕاستەوخۆی هێزە چەکدارەی ئێران بریندار کرا.\nسێدارە و کوژران لە بەندیخانە (١ حاڵەت)\nلە ماوەی حەفتەی ڕابردوودا، هاووڵاتییەکی خەڵکی دێولان دوای دەستبەسەرکران لەلایەن هێزە ئەمنییەکانی شاری سونقوڕی پارێزگای کرماشان، لە ژێر ئەشکەنجە کوژرا.\nدەستبەسەر کران و سەپاندنی حوکم (١٨ حاڵەت)\nبە پشتبەستن بە ئامارەکانی هەنگاو، لەماوەی حەفتەی ڕابردوودا ١٦ هاووڵاتیی کورد لەلایەن ناوەندە ئەمنییەکانی حکوومەتی ئێرانەوە دەستبەسەر کراون کە ٤ کەسیان خەڵکی هەرێمی کوردستان بوون. دوو کەس لە دەستبەسەر کراوەکان ژن بوون.\nهەروەها دوو هاووڵاتیی کورد سەرجەم حوکمی ٤ ساڵ بەندکرانیان بە سەردا سەپاوە.\nخۆکوشتن و کوژرانی ژنان ( ١ حاڵەت)\nلە حەفتەی ڕابردوودا ژنێکی تەمەن ٧٥ ساڵ لە بۆکان بە هۆی کێشەی دەروونییەوە خۆی کوشتووە.\nکرێکاری (١٧ حاڵەت)\nلە ماوەی حەفتەی ڕابردوودا لانیکەم ٤ کرێکاری کورد لە شارەکانی سنە، مەهاباد و دیواندەرە لەکاتی کار کردن و بە هۆی ڕووداوی کارەوە گیانیان لە دەست داوە. هەروەها ١٣ کرێکار لە یەکێک لە کۆمپانیاکانی شاری سنە لە سەر کارەکانیان دەرکراون.


هەڵەکانی ستایڵ بناسە | کانیاو\nبەدڵنیاییەوە هەموو پیاوێک پی‌خۆشە جل و بەرگی رازاوە لە بەرکات و جوان بێت. بەڵام زۆر جار پارێز نەکردنی بڕێک خاڵ، ئەبێتە هۆی کەوتنە مەترسی گشتی ستایڵی ئێوە. ئەمڕۆ بۆتان هەڵەکانی ستایڵ ناو ئەبەم کە زۆر پەرەی سەندوە و ئەگەری ئەوەی کە ئێوە یەکێک لەم هەڵانەتان کردبێت زۆرە.\n٥ دانە لە هەڵەکانی ستایڵ\n٥ دانە لە هەڵەکانی ستایڵ کە لە وانەیە لەلایەن ئێوەش روبدات تان بۆ باس ئەکەین. بۆ ئەوی کە تووشی ئەم هەڵانە نبن، ئەم نوسراوەی کانیاو لە دەست مادە. یەک خستنی جل و بەرگ بۆ پیاوان بە ۵ شێوە ببینە وە کەڵکی لە وەربگرە.\nهەڵەی ستایڵی ژمارە یەک: جلی هەراو\nیەکەم هەڵەی ستایڵ تایبەت بە پیاوانی باریک و هەموو ئەو کەسانەیە کە قەبارەی لەشیان باریک و لاوازە. هەندێک جار ئەم بەشە لە مرۆڤەکان لەبەر ئەوە کە باڵا بەرز، ئەستوور و قەڵەو دەرکەون جل و بەرگی هەراو ئەکەنە بەریان. بەڵام لەبەر کردنی جلی هەراو یارماتیان نادات. بە پێچەوانەوە لەوەی کە بوون باریک و ناسک تر نیشان‌یان دەدات. هەر لەبەر ئەوە پێشنیار ئەکەین لە قەبارەی خۆتان جل و بەرگ بکەنە بەرتان.\nهەڵەی ستایڵی ژمارە دوو: جلی تەسک و تەنگ\nهەڵەی دیکە تایبەت بە پیاوانێکە کە لەچاو تاقمی پێشوو قەڵەوترن و تێئەکۆشن بە لەبەر کردنی جلی تەنگ و تەسک خۆیان باریک و لاواز بنوێنن. ئەم پیاوانەیش بەم چەشنە کارانە نەک هەر باریک تر نابیندرێن، بەڵکوو قەڵەوتر بەرچاو ئەکەون. بۆ ئەم جۆرە پیاوانەیش پێشنیار ئەکەین کە جلی تایبەت بە قەبارەی لەشی خۆیان بکەنە بەریان. نە زۆر تەنگ بێ و نە زۆر هەراو. ئەگەر دۆزینەوەی جلی لەبار و بەکەڵک بۆ قەبارەی خۆتان بۆتان ئاستەم و دژوارە، لە بەرگدورێ یارمەتی بگرن.\nهەڵەیەک کە قەت نابێ پێش بێت\nهەڵەی ستایڵی ژمارە سێ: لەپێ نەکردنی پێڵاوی بووت\nلەوانەیە بیرکەنەوە لەپێ کردنی بووت تەنانەت تایبەت بە رۆژی باراناوی و بەفریە و یانوەک تایبەت بە ستایڵێکی جیاواز و تایبەتیە. بەڵام لەگەڵ تەواوی ئەمانەدا هەر پیاوێک بە هەر ستایڵ و قەبارەیەک دەتوانێ بووت لەپێ بکات. جووتێک پێڵاوی بووتی باش ئەتوانێت جلێکی ئاسایی (کابۆیە + تی شێرت) بکات بە ستایڵێکی سەیرو سەمەر. کەوایە گرنگی بووتەکان لەبیر مەکەن و ئەکید جووتیک بووتی باش پێک بهێنن.\nبووتێکی باش، کابۆیە و تی شێرت رازاوەو سەیر دەکات.\nبووت رواڵەتێکی زۆر شاز و رێکوپێک بە ستایڵی ئێوە دەدات.\nتەمەنی بەکار هێنانی بووت بێ سنوورە.\nهەڵەی ستایڵی ژمارە چوار: هەڵبژاردنی کابۆیەی نالەبار\nپێموابێ ئەگەر بڵێین پانتۆڵی کابۆیە یەکێک لە گرینگ ترین شتەکانی ناو کانتۆرە، بەهەڵەدا نەچوین. بەو هۆیەوە ئەبێ لە هەڵبژاردنی کابۆیەیا زۆر سەرنج بدەین. هەڵەی ستایڵی تایبەت بە پانتۆڵی کابۆیە، ئەوکاتە روودەدات کە بەلای کابۆیەی زۆر دڕاوا ئەچن یانوەک پانتۆڵی زۆر تەنگ ئەکڕن. هەردووکیان زۆر خراپن و رواڵەتی باشیان بۆ ستایڵی ئێوە نیە. کەوایە تا دەتوانن لەم دوو جۆری جل کردنەبەرە پارێز بکەن.\nپانتۆڵە زۆر دڕاوەکان قەد سەیر و جوان نین.\nپانتۆڵە کابۆیەکان نابێ زۆر تەنگ یان هەراو بن.\nهەڵەی ستایڵی ژمارە پەنج: نەبوونی کەوشی بەکەڵک بۆ کەوا پاتۆڵ\nلەپێ کردنی کەوشی سپۆڕت لەگەڵ کەوا پاتۆڵ رەنگە بۆ ئەوەی کە نیشان بدەن ئەتوانن ریسک بکەن، یانوەک نیشان بدەن هێشتا بە پێڵاوی سپۆرتیشۆ کەوا پاتۆڵ‌تان پێ ئەکەوێت باش بێت. بەڵام لە کۆبوونەوەو جەژنەکانا هەڵەیەکی زۆر خراپە. سا نەبێ بەئەکیدەوە جووتێک کەوشی پیاوانەی کلاسیک‌تان ببێ.\nکەوشێکی ئاوا لەگەڵ کەوا پاتۆڵ لەپێ مەکەن.